Usaineko jaialdia - Deia\nBarikuan hasi ziren Lezamako Goitioltza auzoko jaiek atzo bizi zuten bere egun garrantzitsuena, izan ere, paella txapelketa gastronomikoa egon zen bertan\noier pérezen erreportajea 09.02.2020 | 09:07\nUdalak mahai eta aulkien banaketa egin zuen 10.00etan, bertan mahai bat eta sei aulki hamar euroko salneurrian alokatzeko aukera izan zuten aurretiaz erreserbatutako taldeek. 12.00etan, Kurtze Dantza Taldeak erakustaldi bikaina eskeini zuten. Argazkiak: O. Pérez\nUdalak mahai eta aulkien banaketa egin zuen 10.00etan, bertan mahai bat eta sei aulki hamar euroko salneurrian alokatzeko aukera izan zuten aurretiaz erreserbatutako taldeek. 12.00etan, Kurtze Dantza Taldeak erakustaldi bikaina eskeini zuten.\nUZTAILA bere ekuatorera hurbilduz doan einean, Bizkaiako herri eta txoko ugari euren jaiak ospatzeko garaia bizitzen ari dira. Herriko saindu edo bestelako arrazoien bat dela eta, gune desberdinetako biztanleriak argudio bikaina aurkitzen du familia zein koadrilarekin programazioetan agertzen diren ekitaldi ugari eta anitzetan parte hartu eta gozatzeko. Azken aldian, gainera, Txorierriko herri ugarik beren jaiak bizi dituzte; Zamudio haietako lehena izan zen Pazko Jalaren ospakizuna del aeta, jarraian Sondikako San Juanak eta, ekaineko azken asteburuan, Loiuko San Pedro eta Santa Lucia jaiak. Orain, aldiz, Lezamaren txanda heldu da, izan ere, asteburu honetan zehar, Goitioltza auzoko kale eta landak jai giro bikain batean daude murgildurik.\nBarikuan hasi zen programazioa garatzen arratsaldeko 18.30tan txupinazo eta pregona bota ziren unean eta, bitartean, herriko txikitxuenak puzgarri eta jolasekin dibertitzen haritu ziren. Ondoren, eguzkia ezkutatu eta ilargia Lezamako zerumugara ailegatzen ari zen bitartean, Xaibor DJ ezagunak disko festa aparta ekeini zuen jendeak zapatudo egun luzerako energiak berotzeko.\nAtzo izan zen jaietako egun garrantzitsuena eta, gainera, aste osoan zehar bezala eguzkia izan zen jaietako protagonista nabarmenena. Goizean goizetik, Goitioltzako eta orokorrean Lezamako biztanleria auzoko landetan egon zen paella txapelketako kontuak prestatzen hasteko izan ere, Udalak mahai eta aulkien banaketa egin zuen 10.00etan; bertan mahai bat eta sei aulki hamar euroko salneurrian alokatzeko aukera izan zuten aurretiaz erreserbatutako taldeek. Ordu berean, Zorrizketan elkarteak auzoan zehar igaro zen ibilaldi eder bat antolatu zuen Goitioltza ezagutu izenburuak gidatuta. Bertan parte hartu zutenek, auzoko txoko desberdinetatik pasatu ziren hau hobeto ezagutu eta ikusteko helburuarekin. Eguerdia hurbiltzen zioanean, 12.00etan, Kurtze Dantza Taldeak erakustaldi bikaina eskeini zuten talde desberdinen paella sukaldatze prozesua arindu eta alaitzeko.\nOrotara, 17 izan ziren aurkeztu ziren lapikoak nahiz eta aurkeztu ez ziren talde asko egon, betikolez oso maila gastronomiko egokiarekin. Honelako ekitaldietan gertatu ohi den bezala, jendeak ere hamaiketako nabarmen baten bidezko omenaldi txiki bat prestatu zuten euren sabelentzako, izan ere, 14.00ak arte ezin izan zuten paella aurkeztu. Alea jacta est. Orain itxarotea bakarrik geratzen da ia epaimahaiak zer dicen. Hala eta guztiz ere, honelako jaialdietan irabazteak ez dauka garrantzi handirik. Benetako garrantzitsuena lagun edo familiarekin une pozgarri bat igarotzea eta, ahal den neurrian, sabela betetzea da, honela arratsaldeko ekintzetarako energia soberan izan ahal izateko. Behin paella eta bestelako jakiak digestio prozesuan egonda, Urtza taldeak dantzaldi eder bat esquían zuen arratsaldean giroa are gehiago animatzeko asmotan. Jarraian, Mixerableak musika banda Goitioltzako oholtzara igo zen bere abesti xelebreen bitartez biztanleria lezamarraren hezurdurak erritmo indartsuez mugiarazteko, eta, nola ez, gau polit eta donamiko baterako prestatzeko. "Gu goizean gatoz eta behin sukaldatuta, nola geratu zaigun ikusita, aurkeztu ala ez erabakitzen dugu", esan zuten Txaber, Iker, Ander, Maider, Iñigo eta Anderrek. Lezamar gaztez osatutako kuadrila hau fijo bat da Goitioltzako jaietako paella txapelketan.\nGaueko 22.00etan Joxpa taldearen eskutik heldu zen jai herrikoietan hain mitikoak diren erromeria. Bertan, Goitioltzako, Lezamako eta inguruko herrietako adin desberdinetako publikoak euskal musika panoramako abesti adierazgarriak dantzatzeko aukera izan zuten egun eder baten telota ixteko.\nDatorren urtera arte! Gaurko eguerdian zehar ospatuko da Goitioltzako jaien azken jardunaldia. Barikuan hasi zen programazio anitzari amanera bikaina emateko aukera izango du Lezamako biztanleria partehartzaileak, izan ere, jendearen aldetik oso erantzun ona izan dituzte auzoko jaiak behin ere, urtero bezala. Eguerdiko 13.00etatik aurrera txakolin dastaketa egongo da Goitioltzan. Bizkaia osoan jakina denez, txakolina Lezamako produktu nabarmenetarikoa da hainbat direlako bertoko lurraldeetan dauden txakolindegi esanguratsuak; esate baterako Basabeiti, Erdikoetxe, Garkalde, Larrabe eta Magalarte. Gainera, dastaketak ere erakustaldi desberdinak izango ditu, izan ere, Arkaitz Estiballes bertsolari galdakoztarrak emanaldi alai bat eskeiniko du. Baina ez da eguerdiko ikuskizun bakarra izango. Imanol Ituño magoak ere espektakulu paranormal baten bitartez Lezamako biztanleria aho-zabalik utziko du Goitioltzako jaiak datorren urtera arte agurtzeko.


SANTA ESKEAN | Bai Horixe - Bizargorri\nMiércoles, 6 febrero 2019, 08:47\nSanta Ageda bezperan ari natzaizu, irakurle zintzo, zuk Santa Ageda biharamunetik aurrera irakurri ahal dezazun, zer?, eta kontatzera natorkizun pasarte xume pikaro jostaria. Gaurko egun honi, segun eta non, hamaika era diferenteetara deitu izan zaio: Santa Ageda bezpera, Agate Deunaren jaia, Santa Ageda eskea… Hasteko, eta gauden puntuan jartzeko (ez tokia betetzeko soilik), han-hemen nonahi gaurko egunez kantatu ohi den bertso printzipala eskainiko dizut lehendabizi, zeuk ere ondotxo dakizuna buruz:\nZorion etxe hontako denoi! / Oles egitera gatoz,\naterik ate ohitura zaharra / aurten berritzeko asmoz.\nEz gaude oso aberats diruz, / ezta ere oinetakoz;\nbaina eztarriz sano gabiltza / ta kanta nahi degu gogoz.\nGaiaren sarrera egin eta gero, goazen nahiaren atarian barrura. Batetik, nondik ote datorren ospakizun bitxi hau; eta, bestetik, berriz, nola ospatzen dugun, zergatik eta zertarako, Euskal Herrietako eske festa tradizional hau, Hondarribiko Zokoa auzoan zazpi-zortzi zoro zaharrek, eguerdi partean.\nNik esan gabe ere badakizu dagoeneko historia, noski, baina, labur badarik ere, badaezpada, Santa Ageda hori Siziliako Katanian jaio omen zen 235. urtean; Kintziano gobernatzaileari txit gustatu, ezkontzeko gogotik eskatu, neskak ezezka protestatu…; kartzelara eraman, jesusenak eta bi eman, bularrak moztu teman eta… akabo: ez zen gajo harenik jakin gehiago… Gerora, urte luze mutuen denboran, Eliza kristau katolikoak gaurko eguneko santa ipini zuen.\nZer ikusteko du horrek guztiak, ordea, gure euskal herriotan antzinatik egiten dugun santa eskearekin? Badirudi baduela, bada. Kristau fedea lurrotara etorri aurretik ere bazen hemen jendea. Urteko sasoi honetan bistako zegoen eguna luzatzen hasia zela, eta, kimatze edo inauste garaia izaki, pozak eraginda edo, ba zituzten beren erritoak, ohiturak, ospakizunak. Horietatik, nonbait, sortu bide ziren inauteriak. Inauteri paganoak. Eta eliza katolikoak ezer egin badu, horixe: festa paganoak bereganatu. Arbolari adarrak inausi, Santa Agedari bularrak moztu…; beraz, jar dezagun gure jaia inauterietan. Geroztik, jantzi tradizionalez, makilaz lurra joaz, kopla zaharrak kantari, Santa Ageda aitzakia, hemen gabiltza euskaldunok zerbaiten eskean.\nHori guztia jakinki, eta, urte guztian eguerdiro baxo-erditan diru pilak utziagatik, gure tabernariak, barra bete pintxo izanarren, batere eskaintzen ez zigula ikusirik, zerbait egin beharra zegoela erabaki genuen Zokoako zazpi-zortzi zoro zaharrek. Guk aldiro haginak gose eta begiak zuri… «Zerbait ere eskaini beharko ziguk ba, arraioak ez baditu!». Eta duela hiru urte kantatu genion estreinakoz, gaurko egunez, honako kopla hau, zaharren artean berria:\nZelai erdian loreak argi, / larros, krabelin ta lili…\nEtxe hontako Antoniokin / guztiok gaude famili.\nPintxo goxoak, mendreskak-eta, / sortzen digu kili-kili.\nAtera zerbait, beti eskean / ezingo gera ibili!\nKantatu bagenion, kantatu genion, ba! Bai tabernari jaunak mendreska puska eder askoak atera ere. Hasieran mixkili-muxkulu, baina tira. Harrezkero, bi egunez behin atera ohi digu platerkadatxoren bat aho gozagarri… Zuri ere antzekorik gertatzen bazaizu inon, badakizu zer egin: santa eskean hasi!


Asiako beldurrezko zinema izango da gai nagusia Gorefest jaialdian | El Correo\nZurekinAsiako beldurrezko zinema izango da gai nagusia Gorefest jaialdian\nZinemaren alde ilunena gogoko dutenen urteroko hitzorduaren 18. edizioaz gozatu ahal izango dute gaur Bermeora hurbiltze direnek\nOriginaltasuna eta arrakasta estu lotuta daude askotan. Eta origiltasuna kontutan izaten badugu, ezin da ukatu Gorefest jaialdia arrakasta handia lortuko duela, aurten landuko duen gai nagusia Asiako beldurrezko zinema baita. Zinemaren alde ilunena gogoko dutenen urteroko hitzorduaren 18. edizioa ospatuko da gaur Bermeon, eta, aipatutakoaz aparte, mundu osoko film laburrak eta zinema alternatiboa izango dira ikusgai. Dena den, aurreko edizioetan bezala, terrorearekin, gorearekin, suspentsearekin eta umore onarekin gozatzeko aukera izango dute bertaratzen diren guztiek .\nGorefest 20.30ean hasiko da, Nestor Basterretxea aretoan, sarrerak lau euro balio izango du, eta honako 12 film labur hauek proiektatuko dira: 'Hidden-Devil' (Fran Mateu), 'Futuro' (Iñigo Acha), 'Nerón' (Rubin Stein), 'Last Memory' (Juan Luis Moreno Somé), 'Bye Bye baby' (Pablo S. Pastor), 'Gotas' (Sergio Morcillo), 'Rewind' (Rubén Pérez Barrena), 'Fe' (Juan de Dios Garduño), 'Angel caído' (Fran Parra), 'Marta' (Lucía Forner Segarra), 'Evströnger' (Silvia Conesa) eta 'Justicia justiciera III: Kungfu Karate Annihilator' (Rafa Dengrá).\nBeranduago, gaueko 23.00ak aldera, luzemetrai bat ikusteko aukera izango dute bertaratzen direnek. Ezustea mantentzeko, gaur bertan jakinaraziko da zein izango den antolatzaileek eskainiko duten pelikula.\nAnimaziozko aktoreek giroa prestatuko dute Bermeoko kaleetan arratsaldeko 19.00etatik aurrera, «Txina, Japon eta Koreako terrorea oinarri bezala hartuta, Bermeon giro ikaratsua sortuz». Gorefest 2018 ko aurtengo edizioaren kartelari dagokionez, Iker Bengoetxea diseinatzaile bermeotarrak egin du.\nIbaiuda jaialdia larunbatean, Berantevillan Odola emateko aukera, bihar arte, Areatzako unitate mugikorrean


Wilhelm Marx - Wikipedia, entziklopedia askea.\n1926ko maiatzaren 17a - 1928ko ekainaren 12a\n← Hans Luther - Hermann Müller →\n1926ko maiatzaren 16a - 1928ko ekainaren 12a\nReich-eko Justizia Ministroa\n1926ko urtarrilaren 20a - 1926ko maiatzaren 12a\n← Hans Luther - Johannes Bell (en) →\n6. Prusiako Ministro-Presidentea\n1925eko otsailaren 18a - 1925eko apirilaren 6a\n← Otto Braun (en) - Otto Braun (en) →\n1923ko azaroaren 30a - 1924ko abenduaren 15a\n← Gustav Stresemann - Hans Luther →\nKolonia, 1863ko urtarrilaren 15a\nBonn, 1946ko abuztuaren 5a (83 urte)\nWilhelm Marx (Kolonia, 1863ko urtarrilaren 15a - Bonn, 1946ko abuztuaren 5a) alemaniar lege-gizon, politikari katoliko eta Zentroko Alderdiko kidea izan zen. Alemaniako kantzilerra izan zen 1923tik 1925era eta 1926til 1928ra.\nJurisprudentzia ikasi zuen Bonneko Unibertsitatea, funtzionarioaren oposizioa gainditu zuen eta epaile lanetan aritu zen. Zentroko Alderdiko kidea izan zen, eta Prusiako parlamenturako eta gero Reichstag-erako hautatu zuten.\nVersaillesko itunaren alemaniar sinadura babestu zuen, Alemaniako Iraultzaren aurka agertu zen eta Weimarko Errepublika babestu zuen.\n1923ko azaroan kantziler izendatu zuten eta gutxiengo gobernu bat zuzendu zuen, zentroko alderdiak lagunduta. Moneta egonkortzea, kontsolidazio fiskala eta Reich eta Bavariako gobernu eskuindarraren arteko gatazka konpontzea lortu zuen.\n1925ean Prusiako ministro presidente izendatu zuten eta presidentetzarako hauteskundeetarako hautagai izan zen. 1926ko maiatzean berriro ere kantziler izendatu zuten eta Alemania Nazioen Ligan sartzea lortu zuen. 1928an presidenteak kargutik kendu zuen.\nOrriaren azken aldaketa: 5 iraila 2021, 18:58.


Bustuarialdeko Eskola Txikien jaialdia ospatu zuten atzo, Muxikan | El Correo\nZurekinBustuarialdeko Eskola Txikien jaialdia ospatu zuten atzo, Muxikan\nUme batzuk, 2015eko edizioan. / Maika Salguero\nEskola publikoen aldeko jai egunean eskualdeko bost ikastetxek hartu zuten parte\nUNAI SARRIUGARTE Viernes, 17 mayo 2019, 01:25\nBustuarialdeko Eskola Txikien jaialdia ospatu zuten atzo Muxikan. Mundaka, Busturia (Uzelai), Gautegiz Arteaga (Montorre), Muxika (Urretxindorra) eta Eako (Haizeder) ikastetxe publikoek bat egin zuten, ekimenaren hamabosgarren edizioan. Urterik behin eskola publikoen aldeko festaren testigua eskolarik eskola igarotzen da.\nUrtero 500 ikasle eta irakasletik gora biltzen dituen jaialdiak, aurten ere, partaide izugarri izan ditu, 500 inguru. Atzokoa, aldarrikapenerako jardunaldia izan zen, izan ere, ekimenak eskola txikiek herriei ematen dieten bizia azaleratzea izan du helburu. Busturialdeko Eskola Txikien festaren antolatzaileek esan zutenaren arabera: «Herri txiki baten lehentasuna eskola herrian izatea da, herriaren etorkizuna ziurtatzen duelako».\nAurtengo jaialdia Muxikako Montorre ikastetxearen esku egon da eta eskolako ordezkariek helarazi zutenez: «herrien altxorra bertan bizi diren pertsonak dira, eta horien artean oso garrantzitsuak dira umeak». Argi daukate eskola herrian bertan izateak umeen hezkuntzan eta herriko bizitzan bizitasuna eta aberasgarritasuna dakarrela.\nParte hartzaileek goizeko hamaikak aldera ongietorria eman zioten jaialdiari. Horretarako bertan batu ziren ikasle eta irakasleek argazki erraldoia atera zuten momentu berezi hori behar bezala gordertzeko. Ondoren, 11:30ean hamaiketako ederra dastatzeko aukera izan zuten eta 12:00etan, musika emanaldiaren entsaioekin abiatu ziren.\nEmanaldiak bukatu bezain pronto, Haur zein Lehen Hezkuntzako tailerrei buru belarri ekin zieten eta, 13:45ak aldera, bazkaria eta jolas libreaz gozatzeko aukera izan zuten etxeko txikienek. Eskola publikoen aldeko ekimena 15:00ak aldera amaitu zen. Gero, 15:30ak inguruan, Busturialdeko eskola ezberdinetako ikasle eta irakasleak euren ikastetxeetara bueltatatu ziren klaseekin jarraitzeko.\n«Euskararen eskaintza eta eskari digitala indartzea ezinbestekoa da» Santiago Auserónen Juan Perro taldearen kontzertua, maiatzaren 25ean, Gasteizen


Irekia Eusko Jaurlaritza - Gobierno Vasco :: Lehendakaria: “Gobernu honekin Gernikako Estatutuaren garapena ia itxita geratuko da”\nLehendakaria: “Gobernu honekin Gernikako…\nEl Lehendakari, Patxi López, durante una intervención en el Pleno del Parlamento Vasco Iturria: Irekia\nEstatutuaren garapena Eusko Jaurlaritzaren 4 ardatzetako bat da legealdi honetan, beste hirurak honakoak baitira: bakea eta askatasunerantz aurrera egitea, euskal politikaren normalizazioa eta krisi ekonomikoaren kontrako borroka, eta gailentzekoa da “aparteko abiaduran” erdiesten ari direla\nPatxi López lehendakaria poztu egin da PSOEk eta EAJk aurrekontuen inguruan lortu duten akordioagatik, Gernikako Estatutuari “behin betiko bultzada” bat ematea ahalbidetuko du eta. “Gobernu honekin Gernikako Estatutuaren garapena ia itxita geratuko da”, adierazi du Lópezek, eta “negoziazioak itxi, transferentziak gauzatu eta eskumenak kudeatuko” dituena Jaurlaritza izango dela eta hori gertatzen ez denean “planto egingo diogula” azaldu du. Eusko Jaurlaritzak hori adostutako neurrietako baten bidez gauzatuko du eta, hain zuzen ere, Urdaibaiko Guggenheim-aren inguruko azterketa bat egiteko 120.000 euroko esleipena ematea planteatzen du. “Ez dut uste akordioren zati hori inola ere dagokidanik. Eusko Jaurlaritzak ez du biosferaren erreserban Guggenheim Museoa egitearen alde apustu egingo, lehenago ere esan dudan bezala, eta krisi garaian gaudela kontuan hartuz, gaizki erabilitako dirua dela iruditzen zait”, azpimarratu du.\nHorren harira, Lópezek gogorarazi du Jaurlaritzak legealdia hasi bezain laster eskumenaren eskualdatzea burutzearen alde apustu egin zuela eta orain, “aurrekontuak batzuen eta besteen gobernuekin aurrekontuak negoziatu behar izan diren hainbat urteren ondoren, eta transferentziak ez direnean inoiz ere baldintza izan negoziazio horietan” eta iaz gertatu zen bezala lan-arloko politika aktiboen transferentzia oztopatu ere egin denean “EAJk gaia mahaigaineratu du”. Lópezen ustez, jeltzaleen jarrera aldaketa hori “oso bitxia” da eta gobernuak “lehentasun” gisa zituelako eta “haiek ez zutelako lekuz kanpo geratu nahi” gertatu da.\nLehendakariaren iritzian, “oso ona” da EAJ “orain Estatutua defendatzeko ahalegin osoa egiten ari dela” eta alde batera uzten dituela “duela gutxira arte mantendu dituen planteamendu subiranistak, banaketa eta liskarra baino eragiten ez dutenak”. “Horrek gure herrialdeari segurtasuna, konfiantza eta eraginkortasuna emango dio, eta hori ezinbestekoa da aurrean ditugun erronkei bermeekin aurre egiteko”, gehitu du.\nBukatzeko, lehendakariaren hitzetan, “Espainiarentzat ona da, baita Euskadirentzat ere” krisi ekonomikoko une hauetan aurrekontuak onartzea, eta Euskal Herria euskal gizartearen beharrak “hobeto” kudeatzeko “baliabide eta tresnekin” indartuko da.


Herri Ondarea :: Begizkoa\nUmea irrituta-edo egoanean, begizkoa egin eutsiela esaten zan. Negarrez egoalako edo ondo ez egoalako igarten jakon. Begizkoa kentzeko, jeneralean, umea ermitetara eroaten zan ─San Kristobalera edo San Lorentzora─ promesak egiten. Umea beste zeozegaitik ez zan ondo sentiduko, baina begizkoa egin eutsiela esaten zan. Bilbora San Felicisimora eroatea bere ezagutu dau; hontxe bere jentea joaten dala dino, baina lehen asko. Umea eroan ezin baeben, umearen erropa bat eroanda egiten eben biajea.


Besteren dominak - Oarsoaldeko Hitza : Oarsoaldeko Hitza\n2003an, Udalak Plan Orokorra onartu zuen, Etxebeltz eraiki den eremuan zaharrentzako egoitza bat aurreikusten zen. Plan honek ez zuen gazteentzako eta alokairuzko etxebizitza sozialik jasotzen. Euskal Herritarrok-eko zinegotziek Udalaren aurrekontuari errekurtsoa jarri zioten Lurzoruko Udal Ondarea ez zuelako kontuan hartzen.\n2003-07 bitartean Ezker Abertzalea ilegalizazioagatik udaletik kanpo geratu zen.\n2007an, behin betiko epaiak Udala zigortu zuen Lurzoruko Udal Ondarea kontuan ez hartzeagatik, 3.600.000 € inguru horretarako jartzera behartuz. Orduan, alkatearen eta EAE-ANVko zinegotzien arteko negoziazioa hasi zen. Zinegotzi abertzaleek, besteak beste, ondoko proposamenak jarri zituzten mahai gainean: gazteentzako eta alokairu sozialeko etxebizitzak eraikitzea. Azkenean, udalbatzarrean aho batez onartu zen akordioan zera jaso zen: zaharren egoitzaren ordez gazteentzako alokairuzko apartamentuak eta, beste aldetik, alokairu sozialeko 27 etxebizitza eraikitzea.\n2008an Udalak Plan Orokorrean beharrezko aldaketa egin zuen.\nBeraz, 2003ko Plan Orokorrean PSOEk ez zuen gazteentzako etxebizitza sozialik aurreikusi, ezta alokairu sozialekorik ere. Jakina, akordioaren ondoren, alkateari egokitu zitzaion izapide guztiak egitea.\nHamahiru urte pasatu eta gero, gazteen apartamentuak ikusi ditugu Etxebeltzen. Alokairu sozialekoak ikusiko dugu noiz bihurtzen den errealitate. Hala ere, berandu dabiltza, egungo egoera ekonomikoak okerrera jo baitu eta sektore gehiago eragiten baitu. Beraz, ez da onargarria etxebizitza sozialik jasotzen ez zuen Plana hainbeste defendatu eta aurrera eraman nahian dabiltzan pertsonek besteren dominak jartzea.\nSanti Angulo Martin, Orereta


EUSKADI.-Euskal Txahaltxitxa Bilboko Aste Nagusiko elikagai ofisiala izango da eta ingurune ezberdinetan egongo da salgai\nEuskal Txahaltxitxa deituriko jakia Bilboko Aste Nagusiko elikagai ofisiala izango da eta ingurune ezberdinetan egongo da salgai, hain zuzen ere La Granja Kafean, Itsas Museoko terrazan eta Kaskagorri, Tintigorri, Irrintzi zein Pinpilinpauxa konpartsen txosnetan.\nEkimenaren antolatzaile batek gaur jakinarazi duenez, jaki berri hau euskal baserrietako behien haragiarekin eginiko lehen saltxitxa da eta Urkaiko kooperatibak garatu du. Gaur goizean aurkeztu da Bilbon eta Euskal Okela labela duten baserrietatik aterata dago.\nAurretik zenbait azoketan aurkeztua izan den arren, Bilboko jaietan jendeari aurkezpen handiago bat egiteko ustea dute beren arduradunek. Elikagai hau errea jan ahal izango da plateran eta otartekoetan txosnetan. Koloratzailerik gabe dator eta piperbeltzezko espeziaz ondua dago.


Royal Platinum Desert Experience - VooTours Turismoa\nERREGE PLATINUM DESERT ESPERIENTZIA\nRoyal Platinum Desert Experience safaria da zure asmoa txunditzea nahi baduzu. Dubaiko (eta agian munduan) Desert Safari luxuzkoena eta esklusiboena denez, basamortuko esperientzien krema da hau. Basamortuko esperientzia honi esker, basamortuko edertasuna Dubai-ren ukitu oparoarekin deskubritzea ahalbidetzen du ingurune pribatu eta harrigarri batean.\nEkin ezazu Fauna basatia gidatzen Dubai Desert Conservation Reserve-n Range Rover-en erosotasunean eta lortu argazki ikusgarriak hareazko dunetan. Iritsi basamortuko urruneko tokietara Arabiako orixa bezalako bertako fauna ikustera eta Errege basamortuko laku bitxia bisitatzera. Zure basamortuko konfigurazio pribatuan kokatuta, ikusi belatz erakustaldi ikusgarria Errege familiaren jabetzako falkoiekin.\nZure arnasa kenduko da zure basamortuko oasia pribatura iritsi ahala Errege basamortuko erretiro batean. Pasa ezazu arratsaldea Dubaiko basamortuko magiaz gozatzen eta gozatu gure sukaldari profesionalek bertan prestatutako sei platereko gourmet afaria. Dastatu otordu eta ganba plantxan, kabiar entsalada, ahate errea, txuleta plantxan, moussaka begetala eta beste. Afaria zure maisu-mahai pribatuak eskaintzen du jangelako mahai bakarrean, zurrez landutako arabiar zurezko ate zaharrez osatuta.\nArratsaldean zehar, gozatu Flaming Sands of Arabia su ikuskizuna bezalako entretenimendu ikusgarrian. Eser zaitez eta erlaxatu kalitate goreneko shisha eta puru bikainak dituzten sofak. Zure esperientzia gehiago pertsonaliza dezakezu saxofonista edo arpa jotzailea bezalako entretenimendu osagarriak hautatuta, zuretzat bereziki antolatuta.\nBizitzan behin zita egiteko, proposamen erromantiko baterako edo maitea edo negozio-konexioa benetan tratatzeko modua bilatzen ari bazara, Royal Platinum Desert Experience-k gau erregala agintzen du Dubai basamortuan!\nHartu Dubai luxuzko Range Rover batean.\nEgin fauna basatia gidatzeko Dubai Desert Conservation Reserve-ren bidez luxuzko Range Rover batean.\nIritsi Royal desert basamortuko ingurune luxuzko eta esklusiboenera, Royal harrera jasotzera.\nFalcon erakustaldia ingurune magikoan eta lortu Royal Falcons-ekin argazki aukera esklusiboak.\n6 platereko afaria, besteak beste, izokina eta ganbak plantxan, Angus txuleta australiarra, oilasko arabiarra plantxan, moussaka begetala, otarraina plantxan eta abar. Ikusi menua.\nErlaxatu egongela dotorean eta goza ezazu kalitate goreneko shisha eta puruak (nahi izanez gero).\nIkusi Platinum Heritage-en esklusiboki egindako Flaming Sands of Arabia su ikuskizun ikusgarria.\nAisialdian ilunabarreko belatz ikuskizuna, Flaming Sands of Arabia su ikuskizuna, henna tatuajeak eta kalitate goreneko shisha eta premium zigarroak daude.\nLuxuzko eta esperientzia esklusibo hau pertsonalizagarria da entretenimendu ikusgarri osagarriekin. Jarri gure taldearekin entretenimendu gehigarria nahi baduzu.\nBikoteentzako edo gehienez 8 laguneko talde txikientzako bisita pribatua da. Ibilgailu bakoitzak gehienez 4 lagun har ditzake. Erreserba egiterakoan, hautatu ibilgailu kopurua soilik (sistemak 4 gonbidatu erakutsiko ditu esleipena dela eta).\nOngietorri pakete bat jasoko duzu esperientzia baino lehen sei platereko afariko menuarekin, zuk osatutako menu hautaketen inprimakiarekin eta gure opariarekin. Zure Kontserbazio Gidak basamortuko Safaria hasten duzunean hartuko duzu afaltzeko eskaera. Plater bakoitzean nahi adina plater eska ditzakezu.\nAfarian kanapeak, zopa, entsalada, hamaiketakoa, plater nagusia eta postrea daude. Begetarianoak, veganak, kosherak eta glutenik gabeko otorduak ere eskaintzen ditugu. Ikusi menua Mesedez, jakinarazi iezaguzu erreserba egitean egokitzen zarela ziurtatzeko.\nEsperientzia pribatua denez, nahi duzun moduan pertsonaliza dezakezu. Informazio gehiagorako hitz egin gure Ekitaldi Taldearekin\nBisita pribatua da, beraz, Dubai-ko egoitza edo hotel pribatu batetik bil zaitzakegu.\nDubai basamortuan epela dagoenez (batez ere udan) txapela, eguzkitako betaurrekoak, eguzkitako krema eta arropa fresko erosoa eramatea gomendatzen dugu. Neguan (abendua-otsaila) jartzeko zerbait beroa ekartzea gomendatzen dugu, ilunabarraren ondoren tenperatura nabarmen jaisten baita.\nFaunaren unitatea Range Rover aire girotuan dago.\nDESKRIBAPEN OSOA Bizipen beduino nomada gisa bizi zaitez, Dubainen barkamenik gabeko basamortuan bizirauten ikasten. Ikusi jende gogorra eta aberatsa nola artzaintzen, ehizatzen duten,\nHautatu Gonbidatu kopurua12 gonbidatuak4 gonbidatuak8 gonbidatuak\nLaguntza behar al duzu Royal Platinum Desert Experience-n?


Wikiloc - ibilbideak Wales-Hafren Forest-Severn ibaiaren iturburua (Severn River Source) - Staylittle, Wales (United Kingdom)- GPS track\nIbilbide senderismo en Erresuma Batua\nWales-Hafren Forest-Severn ibaiaren iturburua (Severn River Source) 43\n3.929 252 441\n2011-06-10 Path to source of the river Severn (senderismo)\n2017-06-11 Wales Powys-Pathfinder Midwales and the Marches 23 - The Source of the Severn (senderismo)\nllangurig to cwmystwyth (moto trail)\nBisitak 1458, kokapena 16\nNondik gertu Staylittle, Wales (United Kingdom)\nBide nagusitik atera 15 kilometro inguru daude norabide bakarreko bidetik Hafren parkeko aparkalekuraino. Track honen kasuan kilometro eta erdi aurrerago aparkatu genuen bidea mozteko.\nBestela, bideak galerarik ez du, "Severn Way" balizaren marka zuriak jarraituz eta bide zidor 'zabaletatik' goraino erraza igo daiteke.\nBidean aipagarri dira batetik, bidegurutze batean dauden ur jauziak eta azken kilometroan, bidea harriekin nola duten egina.\nBeti ardiez inguratuta, Severn ibaiaren iturburua lehenik eta handik metro batzutara tontorra, azken zatia izango da ibilbideko tramorik ederrena.\nGogoratu behar da, Englandik Walesera hegoaldetik pasatzeko Severn ibaia amaitzen deneko estuarioan "Severn Bridges" preziatuaren beharra izango duzula, hemen goian salto batez pasa daitekeena zeharkatzeko.\nKaixo, zure lagunak ibilbide interesgarri hau topatu du Wales-Hafren Forest-Severn ibaiaren iturburua (Severn River Source) https://eu.wikiloc.com/wikiloc/view.do?id=4954080 Ondo izan, Wikiloc - Munduko GPS ibilbide eta interesguneak


Hiltzen duen bizia - - Maxixatzen.eus\nHiltzen duen bizia\nAmamaren kutxa 2018-04-13 11:30\nEgundoko eginkizuna hartu zuen bere gain Patrick Welsh irlandarrak: matxismoa desegin nahi zuen Nikaraguan. Herrialde osoan zehar zebilen topaketak antolatuz eta tailerrak eginez, alderik alde, herririk herri.\nGizonak euren maskulinotasunari buruz pentsatzen jarrarazi nahi zituen. Harremanetarako eta izateko era gozagarriagoak aurki zitzaten ahalegintzen zen, horiekin gozatuz ezinbestean errespetatzera iritsiko zirelakoan.\nLangintza horretan, Nikaraguako herrixka isolatu batera iritsi zen Patrick, bertako herritarrekin hitz egiteko asmoz. Bazekien herriko patriarkarekin hastea izango zuela onena; autoritate moralaren ordezkaria zen adinagatik, eta denek zor zioten errespetua. Bazekien bere proposamenak aurrera egitea, neurri handi batean, haren onespenaren baitan zegoela.\nPatriarkarekin elkartu zen, bada, Patrick, eta matxismoaren indarkeria jorratzeko herritarrekin bilera bat egitea komeni zela azaldu zionean, patriarkak, keinuz urri, hitzez urriago, baiezkoa adierazi zion buruarekin.\nArratsaldean, herrixkako hirurogei lagun inguru elkartu ziren zeiba baten itzalpean; patriarka ere hantxe zegoen. Jendea ez zegoen ohituta denen aurrean euren kontuez hitz egiten, baina hasierako beldurrak gainditu zituzten: arratsaldeak aurrera egin ahala, dogmak deseraiki eta ikarak biluztu ziren, txantxa eta irri artean. Arian-arian, emakume batzuk eta zenbait neska-mutiko ere batu zitzaizkien, eta parte hartzen ausartu ziren; bat egin zuten bizitza beste begi batzuekin ikusten ikasteko ahaleginean, bizipenak eta istorioak kontatuta. Bestelako begiekin, ezin da inoren begiradarik debekatu edo menderatu.\nHalatan, patriarka zen isilik jarraitzen zuen bakarra. Iluntzeak gaua ekarri zuelarik, bukatzeko garaia iritsi zen, eta, bat-batean, eskua jaso zuen patriarkak. Ordurako jaikita zebiltzan guztiak eseri ziren atzera berriz, eta, den-denak isildu zirenean, hala esan zuen patriarkak:\n- Matxismoa eukaliptikoa da!\nHarrituta, hitz egiten ausartu zen Patrick:\n- Ez zenuen ba apokaliptikoa esan nahiko…\n- Ez! –erantzun zuen irmo patriarkak–. Matxismoa eukaliptikoa da. Matxismoak, eukaliptoak bezala, inguruko bizia agortu beharra du bizi ahal izateko, besteren bizitzekin elikatzen delako, inguruan hazten doan guztia hilaraziz.\nHorixe bera izan zitekeen matxismoaz sekula egin den definiziorik onena, ezaugarri bat tartean izango ez balitz: eukalipto agortzaileak berak ere zerbaiterako balio du.


Irailaren 21ean bueltatuko dira grabatzera - Soraluze - Plaentxia.eus\nIrailaren 21ean bueltatuko dira grabatzera\nUbane Madera Zangitu 2020-09-04 09:31\n'Erase una vez... Euskadi' pelikulako hainbat langile Plaza Zaharrean.\nAste honetako grabazioak eginda, irailaren 21etik 24ra bitartean grabatuko dituzte herrian Erase una vez… Euskadi pelikularen eszena gehiago. Aurreikuspenaren arabera, urriaren hasieran egingo dituzte azkeneko grabazioak Soraluzen.\nAskok uste zuten Erase una vez… Euskadi pelikularen eszenak grabatzeko Patria telesailarenak grabatzeko besteko denbora pasatuko zutela Soraluzen. Bada, ezta izango horrela, ezta gutxiago ere.\nAste honetan egin dituzte lehen grabazioak herrian, egun bakarrean egin ere eta pelikulako lantaldeak duen aurreikuspenaren arabera, Soraluzen beste zazpi egunez besterik ez dute grabatuko: irailaren 21etik 24ra bitartean eta urriaren 2an, 3an eta 6an.\nTxurrukenen eta Pascual Churrucan\nUdalari aurkeztutako plangintzaren arabera, irailaren 21etik 24ra bitartean Txurrukeneko beheko parkean eta Gabolats kaleko etxe baten barruko aldean grabatuko dute. Urriaren 2an, 3an eta 6an, berriz, besteak beste, Pascual Churruca lantegiaren barruko aldean grabatuko dute.\nHori bai, Patria telesailaren grabazioekin gertatu zen moduan, Erase una vez… Euskadi pelikularen grabazioek aurrera egin ahala, baliteke aldaketaren bat egotea, baina egoten bada ere, litekeena da grabazio egunetan edo lekuetan bakarrik eragitea, eta ez herrian egin beharreko grabazio kopuruan.


Txekiar Errepublikako Liburutegi Nazionala - Wikipedia, entziklopedia askea.\nTxekiako Liburutegi Nazionala\nTxekiako Liburutegi Nazionala 2011an.\n6.919.075, 21.204 Eskuizkribu eta 4.200 Inkunable\nhttps://www.nkp.cz/ Txekiako Liburutegi Nazionala\nXIII. mendean Praga hiriaren alde historikoan, dominikarren monastegian, Studium generale eskola sortu zen. XIV. mendean eskola hau bere liburutegiarekin Charles Universityarekin bildu zen. Pragako Charles Universitya ere XIII. mendean sortua zen eta liburutegi desberdinak zituen. 1556an jesuita talde batek monastegiaren gainean barnetegi bat eraiku zuten, Clementinuma. 1622an jesuitek Charles Universityren kudeaketa eskuratu zuten eta haren liburutegi guztiak. Orduan, liburutegi horiek guztiak Clementinumen bildu zituzten.\n1773an, jesuitak kanporatuak izan ziren eta unibertsitatea estatuko instituzioa izatera igaro zen eta haren liburutegiak, Maria Teresa I.a Austriakoaren aginduz, Inperioko liburutegiaren izendapena jaso zuen.\n1918an liburutegiaren kontrola Txekoslovakia berriaren kontrolpean gelditu zen. 1924an Slovanská knihovna (Liburutegi eslabarra) sortu zen, 1929tik Clementinumera igaro zena ere bai. Gaur egun han darraio, Liburutegi Nazionalaren esparru autonomo moduan.\n1935 liburutegiak izenez aldatu zuen,Národní a univerzitní knihovna, hau da Liburutegi Nazionala eta Unibertsitarioa. Halaber, publikazio berri guztiek ale batzuk derrigorrez liburutegiari eman beharreko agindua kaleratu zen. 1939an, Alemaniaren okupazioaren ondorioz, unibertsitateak itxi egin ziren baina liburutegiak 1941 arte martxan jarraitu zuen.\n1990an gaur egun denominazioa jaso zuen liburutegiak. 2005eko irailan Unescok ematen duen Jikji Munduko Memoria saria jaso zuen; lehendabiziko instituzioa izan zen sari hori jasotzen zeren eta sariak 2004an sortu baitzen. 2012tik Hostivař auzunean eraikin erantsi bat du.\nClementinum irakurketa gela zaharra.\nLiburutegiaren webgune ofiziala.\nWikimedia Commonsen badira fitxategi gehiago, gai hau dutenak: Txekiar Errepublikako Liburutegi Nazionala\nMultimedia: National Library of the Czech Republic\nTxekiar Errepublikako kultura\nWikipedia:Libraries.org identifikatzailea duten artikuluak\nOrriaren azken aldaketa: 30 azaroa 2019, 18:57.


Haurgune programak 72 plaza berri eskainiko ditu - Deia\n3 eta 5 urte arteko umeentzat\nHaurgune programak 72 plaza berri eskainiko ditu\ndeia.eus 25.10.2020 | 13:43\nFamilia bizimodua eta umeen aisialdi hezigarria sustatzen ditu Haurgune programak. Bilboko Udala\nFamilia bizimodua eta umeen aisialdi hezigarria sustatzen ditu Haurgune programak.\nBILBO. Bilboko familia bizimodua eta umeen aisialdi hezigarria sustatzeko Udalak sortutako Haurgune programak 3 eta 5 urte bitarteko umeei bideratutako 72 plaza berri eskainiko ditu bere edizio berrian.\nAurreko edizioetan, Haurguneetan parte hartzeko gutxieneko adina 5 urte zen; baina iragan irailean, Bilboko Udalak abian jarri zuen 3 eta 5 urte bitarteko adingabeentzako programa pilotu bat Abandoko udaltegian.\nIkusirik zer arrakasta izan zuen eta familien eskaria, Udalak erabaki du programan leku gehiago eskaintzea Deustuko, Begoñako, Iralako eta Zorrotzako barrutietako txikienentzat.\nEra horretan, 3 eta 5 urte arteko umeentzako Haurgune programa udaltegi hauetan gauzatuko da:\nAbandoko udaltegian, astelehenetan eta martitzenetan.\nDeustun eta Zorrotzan, ostegunetan,\nBegoñan, martitzen eta eguenetan\nKasu guztietan, ordutegia 17:30etik 19:30era izango da, eta talde bakoitzean gehienez ere 12 adingabe izango dira.\nKideguneei dagokienez ere bada berritasun bat; Iralan sortu den eskaria dela eta, aste barruan, asteazkenetan, Kidegune bat jarriko da martxan gune horretan, eta izen-ematea 2009 eta 2011 artean jaiotakoei irekiko zaie asteazkenetan.\nHaurguneak eta Kideguneak begiraleek dinamizatzen dituzten gune batzuk dira, non aisialdi hezigarriko jarduera asko gauzatzen baitira; aurtengo edizioan, umeek, jolasen bidez, Garapen Jasangarriaren Helburuen inguruko ezagutzak bilduko dituzte, eta bai ere Bilboko Balioen Agirian jasotzen diren balioen ingurukoak.\nInteresa duten familiek e-mail bat bidali behar dute haurzerbitzua@bilbao.eus helbidera, zein udaltegitara eta zein egunetan joan nahi duten adieraziz, eta telefono zenbaki bat ere emanez harremanetarako; edo, bestela, 94 420 43 94 telefono zenbakira deitu behar dute goizeko ordutegian.\nOSASUN ARLOKO NEURRIAK\nHerritarren osasuna zaintzeko helburuarekin, zenbait osasun-neurri jarri ditugu:\nNahitaezkoa izango da maskara janztea, salbu eta 3 eta 5 urte bitarteko umeentzat.\nZentroan sartu eta irtetean, adingabeek eskuak garbitu beharko dituzte; gel hidroalkoholikoa eskainiko zaie horretarako.\nAteak irekita egongo dira, heldulekuak ukitu behar ez izateko, komuneko atea izan ezik.\nGeletako ateetako heldulekuak desinfektatu egingo dira, jarduera egin baino lehen eta erabili ondoren.\nLeihoak zabalik egongo dira eguraldia traba ez den guztietan.\nHaurguneetan eta kideguneetan espazio bat egongo da, leihoarekin eta komunarekin, umeak han isolatu ahal izateko, covid-19 izan dezaketela susmatuz gero.\nTalde bakoitzak bere materiala edukiko du, eta material hori erabili ondoren desinfektatu egingo da.\nHain zuzen ere, Eusko Jaurlaritzaren Osasun Sailaren araudia eta gomendioak betetzearren, Ibaiondoko barrutiko Haurgunea eta Kidegunea lekuz aldatu da, Zazpi Kaleetako Belostikaleko lokal batetik San Frantziskoko udaltegira (sarrera Mariaren Bihotzaren plazatik duela).\nUdalaren programa horietan parte hartzeko, ezinbestekoa izango da osasun-neurrien gaineko konpromisoak onartu eta sinatzea, eta programatik kanpo uzteko arrazoia izango da horiek ez onartu edo betetzea. Gerta liteke Haurgune programetan aldaketak eta/edo ezeztatzeak gertatzea, egoera sanitarioa nolakoa.


Sortaldeko Perla dorrea - Wikipedia, entziklopedia askea.\nSortaldeko Perla Dorrea (txinera tradizionalez: 东方明珠塔; pinyinez: Dōngfāng Míngzhūtǎ), izen ofiziala: 东方明珠电视塔), Txinako Herri Errepublikako Shanghai hiriko telebista dorrea da, Pudong Barrutiko Lujiazui hegoaldean dago, Huangpu ibaiaren ondoan, eta Bundaren aurrez-aurre.\n27 m, itsas mailaren gainetik\nConstruction time 1991ko uztailaren 30a - 1994\naltzairua eta hormigoia\n465 ( ) m\nShanghai Modern Architectural Design Co. Ltd. arkitekto taldeko Jiang Huan Cheng arkitektoak diseinatu zuen, eraikuntza 1991ean hasi eta lau urte beranduago amaitu zuten, 1995ean. Asiako telebista dorrerik garaiena da amaitu zutenetik, eta munduko hirugarrena Torontoko CN Dorrea eta Moskuko Ostankino dorrearen atzetik. Hiriko eraikuntzarik garaiena izan zen 1995etik 2007ra. Urte artan Shanghai World Financial Center dorrearen 492 metroek gainditu zuten arte.\nLujiazuiko industria gune eraberrituan amaitu zuten lehen eraikin altua izan zen, gunearen eraberritzearen ikur izan zen ondorengo urteetan.\n(Ingelesez) Sartaldeko Perla dorrearen argazkiak.\nDorrearen eraikuntza argazkia 1993an.\nMultimedia: Oriental Pearl Tower


Ralph Henry Baer (jaiotzez Rudolf Heinrich Baer; 1922ko martxoaren 8a – 2014ko abenduaren 6a) "Bideo jokoen aita" bezala ezaguna, Alemanian jaio eta estatu batuetan bizi izan zen bideo joko garatzailea izan zen. Alemaniar judu familia batekoa zen baina II. Mundu Gerra hasi aurretik AEBetara joan ziren. Bertan ingeniaritza ikasketak egin zituen.\nRodalben, 1922ko martxoaren 8a\nasmatzailea, ekintzailea, ingeniaria, patent inventor , video game developer eta diseinatzailea\nLoral Corporation (1951 - 1951)\nSanders Associates (1956 - 1983)\nAzken aldaketa 22 urtarrila 2018(e)an, 19:36(e)tan


Lehentasuna izango dute gizonezkoekin sexu-harremanak dituzten gizonezkoen kolektiboari bideratzen diren esku hartzeko proiektuek, ikusirik, kolektibo horretako GIBaren garrantzia epidemiologikoa egun.\nHalaber, aintzat hartuko dira GIBari dagokionez kalteberak diren bestelako kolektiboei bideratutako proiektuak, etorkinak, drogak bide parenteralez hartzen dituztenak eta prostituzioan jarduten dutenak, kasu; baita GIB bidezko infekzioaren diagnostiko goiztiarrera bideratutako proiektuak ere.\nAGINDUA, 2013ko uztailaren 3koa (EHAA Zk. 143/2013)\nAGINDUA, 2013ko uztailaren 3koa, Osasuneko sailburuarena, zeinen bidez deialdia egiten baita laguntzak emateko GIB/hiesa prebenitzeko eta kontrolatzeko bideratutako jarduerak EAEn egiten dituzten irabazi-asmorik ez duten ekimen sozialeko entitateei.\nHiesa eta Sexu Transmisiozko Infekzioen Plana:\nGIB/hiesa prebenitzeko eta kontrolatzeko bideratutako jarduerak EAEn egiten dituzten irabazi-asmorik ez duten ekimen sozialeko entitateei zuzendutako lehiaketa irekia\nLaguntza hauen helburua da 2013ko ekitaldian egindako jarduerak finantzatzea, gizonezkoekin sexu-harremanak dituzten gizonezkoen kolektiboari bideratutakoak,ikusirik, kolektibo horretako GIBaren garrantzi epidemiologikoa egun.\nOnuraduntzat hartuko dira GIB/hiesa prebenitzeko eta kontrolatzeko bideratutako jarduerak EAEn egiten dituzten irabazi-asmorik ez duten ekimen sozialeko entitateak, zehatzago, 2013an, biztanleengan oro har eta kolektiborik kalteberengan GIB bidezko infekzioa prebenitzeko eta kontrolatzeko jarduerak egiteko asmoa dutenak eta egin egiten dituztenak.\nOnuradunen betebeharrak hemen kontsultatu GIB/hiesa prebenitzeko eta kontrolatzeko bideratutako jarduerak EAEn egiten dituzten irabazi-asmorik ez duten ekimen sozialeko entitateei zuzendutako lehiaketa irekia


Eibarrek konexio mugikor azkarragoak eta estaldura hobea lortuko ditu 4G berriari esker — Eibarko Udala\nEibarrek konexio mugikor azkarragoak eta estaldura hobea lortuko ditu 4G berriari esker\nTelefonia mugikorreko enpresak 4G zerbitzuak eskaintzen hasiko dira Eibarren 800 MHz-eko bandan. Teknologia berriari esker, herritarrek datu mugikorren abiadura handiko zerbitzuak izango dituzte, hobetu egingo da estaldura eraikinen barruan eta handitu egingo du hedadura geografikoa. Llega800 entitateak bermatuko du 4G zerbitzu honen bateragarritasuna TDTarekin 800 MHz-eko bandan.\nTelefonia mugikorreko operadoreak —Telefónica, Vodafone eta Orange— 4G sarearen zerbitzuak eskaintzen hasi dira Eibarren, 800 MHz-eko bandan. Horri esker, herritarrek abiadura handiko konexio mugikorrak izango dituzte LTE (4G) teknologiarekin, estaldura hobea eraikinen barruan eta hedadura geografiko handiagoa. Teknologia berria Lurreko Telebista Digitalarekin (TDT) bateragarria izan dadin, operadoreek Llega800 jarri dute martxan. Llega88 arduratuko da telebistako seinalea jasotzean sor daitezkeen arazoak konpontzeaz.\n4G berria Eibarrera iritsita, aurrera darrai ezartze prozesua. Prozesu hau estatu osoan ari da burutzen pitinka-pitinka: aurreko urteko uztailean hasi zen eta 2018ko martxoan bukatuko da. Data horretarako teknologia berria erabat hedatuta egotea aurreikusten da. Honako esteka honetan kontsulta daiteke zein herritan dauden dagoeneko ezarrita zerbitzu berri hauek: https://www.llega800.es/listado-de-municipios-activos/.\n4G-ren hedadura irailaren 19ko 805/2014 Errege Dekretuan ezarritakoan kokatzen da. 2015eko apirilaren 1ean, 790 eta 862 MHz arteko frekuentziak liberatzeari ekin zitzaion (UHFko 61 kanaletik 69ra), ordurarte Lurreko Telebista Digitala hartzeko erabiltzen zirenak. Liberazio-prozesu hori Dividendo Digital izenarekin egin da ezagun. Behin hori eginda, frekuentzia horiek telefonia mugikorreko enpresei esleitu zitzaizkien 4Gko telefonia mugikorreko zerbitzuak eskaintzeko.\nEstaldura handiagoa eta hobea\n4G sarearen bitartez, zerbitzu eta aplikazio berritzaileei atea zabaltzeaz gain, hobekuntza nabarmenak eskaintzen dira datuak —argazkiak, musika edo definizio handiko ikus-entzunezko edukiak—deskargatzeko zein bidaltzeko abiaduran edo online aplikazioei —bideo jolasei, esaterako— etekina ateratzeko.\n4G teknologiaren generazio berriak errazten du, halaber, enpresa arloan zein administrazio publikoetan zerbitzu berriak ematea, hala nola, gailu mugikorretan erabiltzeko eduki multimedia handiko enpresa-aplikazioak edo bideo-deiak.\nGainera, 800 MHz-eko bandako 4G teknologiak lortzen duen estaldura handiak zerbitzua hobetuko du eraikinen barruan, eta banda horri esker, zerbitzua geografikoki hedatu ahal izango da modu eraginkorrean.\nLlega800 enpresa kudeatzailea arduratuko da bateragarritasuna bermatzeaz, 800 MHz-eko bandako 4G zerbitzuaren eta TDT zerbitzuaren artean.\nBateragarritasuna bermatzeko, Llega800 entitateak hainbat zerbitzu eskainiko dizkie doan herritarrei. Alde batetik, afektazio handiko guneetan bizi diren herritarrek jakinarazpen bat jasoko dute etxeetan, adierazteko une horretatik aurrera beren eraikineko antena dohainik egokitzeko eskatu ahal izango dutela, balizko arazoak saihesteko.\nBestetik, behin estazioak piztu ondoren, Llega800 arduratuko da arazoak dituzten erabiltzaileak atenditzeaz eta arazo horien konponketa kudeatzeaz, inolako kosturik gabe.\nZerbitzu horiek gestionatzeko dohaineko telefono zenbaki bat (900 833 999) eta web orri bat (www.llega800.es) jarri dira eskura.\netiketak: 4G, Llega800, Eibar, Zerbitzuak


Ereserki bila berriro | Iritzia | Berria\nZiklikoa da Euskal Herri osorako balioko duen ereserkia bilatu eta proposatzeko ahalegina. Nazio ikuspegitik daukagun ahulezietako bat da ez edukitzea adostutako eta zabal onartutako ereserkia; ez baitugu lortu orain arte, aurreko saioek porrot egitearen ondorioz, gehiengoak onartuko duen himnorik.\nEuskal Herri osoko 80 musikarik, atzo, azken hamarkadotan ereserkia aukeratzeko egindako kiniela guztietan egon den Gernikako arbola-ren proposamena aurkeztu zuten jendaurrean. Esate baterako, 1981ean —egun indarrean dagoen Gora eta Gora 1983an onartu zuten—, Euskadiko Ezkerrak Gernikako arbola-ren aldeko proposamena egin zuen; ez zen onartu, baina PSOEk eta APk aldeko boto eman zuten.\nAtzo proposatutako ereserkiari balio eta funtzio historikoa kendu gabe, eztabaidagai izan liteke kanta horrek dauzkan hitzak —eta hitz horiei darien herri eredua— egokienak ote diren laikoa, modernoa, orotariko berdinzale, interetnikoa, XXI. mendekoa... den eta izango den Euskal Herria ordezkatzeko: «bedeinkatua», «santua», «jainkoa eta jauna» (bost bider).\nNazio askotako ereserkien hitzak guztiz anakronikoak dira oraingo ikuspegitik, baina horiek aspalditik dira ofizialak. Bidezkoa da horren kontzeptu zaharkituak dauzkana aukeratzea?\nSegi dezala eztabaidak.


Baimena iazko irailaren 6a baino lehenago eskatu behar zuen baina Nuclenorrek eskaria ez aurkeztea erabaki zuen. Garai hartan zerga berriak onartzear zeuden eta enpresak zerga berriekin zentrala bideraezina zela onartu zuen.\nGaroñako zentralaren kontrako taldeek albistea kezkatuta jaso dute. haien esanetan "errusiar erruletara jokatzen ari dira gure bizitzarekin eta segurtasunarekin". Halaber, Arabako EAJ-k Garoñako zentralarekiko jarrera argitu dezan eskatu dio Javier de Andres ahaldun nagusiari.\nGaroñako zentral nuklearraren kronologia (berria.info)


Nola ordaindu online segurtasunez Black Fridayko erosketak | Consumer\nOstiral Beltzean Internet bidez erosteko, garrantzitsua da web orri ofizialak ezagutzen jakitea eta zibergaizkileen trikimailu nagusiei adi egotea.\narabera: Osteguna, 2020ko azaroaren 26a\nIrudia: Photo Mix\nBihar Black Friday ospatzen da. Egun horretan, denda eta dendek deskontu handiko eskaintzak egiten dituzte, eta Gabonetako erosketen denboraldiari ematen diote hasiera. Kontsumitzaile garen aldetik, txollo horiek aprobetxatzea aurrezteko modu egokia da, baina garrantzitsua da buruarekin egitea, batez ere gure banku-txartelekin Internet bidez erosten badugu; izan ere, garai horretan, on line erosketetan iruzur egiteko ahaleginak areagotu egiten dira. Ezusteko txarrak saihesteko, trikimailu txiki batzuk erabil ditzakegu. Hemen kontatuko dizkizugu.\nWeb orri seguruetan eta ezagutzen dituzunetan bakarrik erosi\nUrrezko araua da Internet bidez erostean. Online erosketak egiteko aukera ematen duten saltoki handi, arropa- edo teknologia-denda asko daude. Establezimendu birtual hauetara jotzea Black Friday-ren eskaintzak lortuz nahi dugunarekin egiteko modu egokia da, baina denda fisikoan ilara amaigabeak egin beharrik gabe.\nHala ere, kontuz ibili behar dugu web orrien kopiekin eta haien segurtasunarekin. Hori egiaztatzeko modurik errazena da dendaren web orri ofizialean gaudela egiaztatzea. Nola? URLa establezimenduarekin koherentea dela berrikusiz eta terminoei eta baldintzei erreparatuz. Denda ofizialetara jo behar dugu beti, eta ez bitartekarietara, azken horietan egiten baitira iruzur asko.\nGainera, orria segurua dela egiaztatu behar dugu, eta hori egin ahal izango dugu web-helbideko ezkerrean giltzarrapo berde bat edo “web segurua” agertzen bada. Horrek esan nahi du, ordaintzeko unean, gure banku-txartelen datuak babestuta egongo direla.\nOrriak konfiantzarik ematen ez badigu edo jatorrizkoa ez dela uste badugu, edozein transakzio geldiaraztea da onena, web egokian gaudela ziurtatu arte.\nErabili txartel ez-nagusi bat\nOro har, txartel nagusi bat erabiltzen dugu gure erosketetarako edo eguneroko gauzetarako. “Plastiko” hori gure kontu nagusiari lotua egon ohi da; hor jasotzen ditugu gure diru-sarrerak, eta ordainagiriak helbideratuta ditugu.\nHala ere, online erosteko unean ez da gomendagarria gure txartel nagusia erabiltzea. Arrazoia, oso sinplea: gure datuak iragaziz gero eta norbaitek gure “plastikokoetara” sartuz gero, kontu nagusi horretan ditugun diru-sarrera guztiak erabil ditzake.\nHori dela eta, onena da bigarren mailako kontu korronte bat izatea, denbora jakin batean gastatu nahi dugun dirua soilik sartuko duen beste txartel batekin. Hala, gure “plastikoa” klonatzen badute, galera nagusiak baino txikiagoak izango dira beti. On line bankuetako edo banku digitaletako kontuak aprobetxa ditzakegu, ez baitute komisiorik kobratzen urtean, eta ez baitute ia baldintzarik eskatzen horiek irekitzeko.\nBeste irtenbide bat da beste ordainketa-metodo batzuk erabiltzea, hala nola aurrez ordaintzeko txartelak edo PayPal edo antzeko ordainketa-aplikazioak, baina kontuan izan behar dugu plastiko horietako gehienek errekargu-kostu bat dutela.\nDena den, beti da garrantzitsua gure kontu eta txartelen laburpenak aldizka berrikustea, erosketa guztiak geuk egin ditugula ziurtatzeko.\nEskaintzak zalantzan jartzea: “egia izateko egokiegiak”\nErosketak egiten ditugunean on line iruzurretatik babesteko beste trikimailu txiki bat “egia izateko bezain onak” diren eskaintzak zalantzan jartzea da; izan ere, kasu gehienetan ez dira errealak izango. Normalean, ezagutzen ez ditugun orrialdeetan goi-gamako produktuak oso merke aurkitzen ditugunean, gure banku-datuak uzteko amuak dira.\nBaina iruzur horiek ez dira web orrietan bakarrik gertatzen. Eskaintza handiko mezu elektronikoak ere ez ditugu fidatu behar, web engainagarri horietako baterako esteka bat izan baitezakete.\nKasu horietan, eskaintzaren benetakotasunaz zalantza egin behar dugu, eta hasieran aipatu ditugun trikimailuak erabili, erosketa egin ala ez erabaki aurretik webgune ofiziala eta segurua den jakiteko.\nAzken finean, Black Fridayri ahalik eta etekin handiena ateratzea, on line erosketak egitean segurtasunik handienarekin, iruzurrak eta iruzurrak bereizteko trikimailu txiki batzuk aplika daitezke.


Albisteak - Portable Leeb Hardness Tester KH200\nLeeb Hardness Testable eramangarriak erraz eta azkar zehaztu dezake metalaren gogortasuna\nLeeb gogortasuna probatzeko printzipioa zera da: abiadura jakin baten eta zehaztutako inpaktuaren gorputzak probaren gainazala behartzen duela, gogortasunaren balioa kalkulatu erreboteko abiadura eta presaren abiaduraren abiaduratik probako azaleraren 1 mm-ko distantziara.\nLeeb Gogortasunaren Probagailu eramangarria koloreko pantaila, leihoen interfazea, funtzionatzen erraza eta indartsua da.\nNeurtutako gogortasunaren balioa askatasun osoz bihur daiteke rockwell, brinell eta beste gogortasun eskala.\n1. goiko eta beheko mugako alarmarekin aurrez ezarritakoarekin\n2. Metalezko oskola, sendoa eta iraunkorra\n3. Onartu 6 hizkuntzatako doako aldatzea\n4. Energia kontsumo txikia eta biltegiratze ahalmen handia. Errendimendu egonkorra eta fidagarria.\n5. Automatikoki identifikatu dezake zunda mota\n6. Aplikazio zabala. Presio-ontzien, ibilgailuen plataformen, moldeen barrunbeen, pieza astunen eta instalatutako makineriaren eta behin betiko piezen eremuan probatzeko erabiltzen da. kalitate kontrola masa ekoizpen prozesuan.\n7. Datuak jartzeko gai da.\ngainazaleko pieza maiz topatu, topatu eta hainbat gainazalek eragin desberdinak dituzte gogortasun probaren emaitzetan.\nlaginaren gainazalean berehalako inpaktua alearen planoaren berdina da, beraz, gogortasuna neurtzeko tresna ， altzairuzko gogortasuna probatzeko euskarri eraztun unibertsala behar da.\nFuntzionamendu zuzena egonez gero, ale-azalean erortzen den berehalako inpaktua alearen planoaren berdina da, beraz euskarri eraztun unibertsala nahikoa da.\nHala eta guztiz ere, kurbadura tamaina jakin baterako nahikoa txikia denean, deformazio-egoera elastikoan desberdintasun handia dagoelako baldintza planoetan, inpaktuaren gorputzaren errebotearen abiadura txikia izango da, beraz, Leezerren gogortasun-balioa baxua izango da. laginak neurtzean laguntza-eraztun txikiak erabiltzea gomendatzen da.\nKurbadura-erradio txikiagoa duen laginari dagokionez, hetero itxurako euskarri eraztuna aukeratzea gomendatzen da.\nMezuaren ordua: 2020ko ekainaren 12a


Adguard-en luzapenerako Opera: iragarkien blokeatzaile ahaltsuena\nInterneten ia publizitatea ia nonahi aurki daiteke: blogetan, bideo-ostatatze guneak, informazio atari nagusiak, sare sozialak, etab Beraz, ez da harritzekoa softwarearen garatzaileek arakatzaileentzako programak eta gehigarriak ekoizten hastea, eta horren helburu nagusia publizitatea blokeatzea da, zerbitzu hau Internet erabiltzaileen artean eskari handia duelako.\nOpera Arakatzailea: Opera Turbo Mode Issues\nOpera Turbo moduak sartzeak Interneten motela web orriak kargatzearen abiadura handitzea ahalbidetzen du. Halaber, trafikoaren aurrezki nabarmen laguntzen du, deskargatutako informazio-unitate bakoitzeko ordaintzen duten erabiltzaileentzat onuragarria baita. Hau Internet bidezko zerbitzari berezi baten bidez jasotako datuak konprimitu daitezke.\nKendu Opera arakatzailea ordenagailutik\nOpera programa meridoki jotzen da nabigatzaile onenak eta ezagunenak. Hala ere, arrazoiren batengatik ez dute gustuko, eta kendu nahi dute. Gainera, sistemaren funtzionamendu okerra dela eta, programa batzuen funtzionamendu zuzena berreskuratu beharra dago eta, ondoren, berriro instalatzea eskatzen du.\nOpera ebaztea: sareko lanaren errorea Opera nabigatzailean\nLanaren egonkortasun erlatiboa izan arren, beste nabigatzaile batzuekin alderatuta, erroreak ere agertzen dira Opera erabiltzen denean. Arazo ohikoenetako bat opera da: sareko lanaren errorea. Jakin ezazu bere kausa, eta saiatu ezabatzeko moduak bilatzen ditugu. Errorearen arrazoiak\nFlash Video Downloader Opera for bideo luzapen erabilgarria da.\nEz da sekreturik webguneko bideoak zuzenean deskargatzea ez dela hain erraza. Bideo edukia deskargatzeko deskarga bereziak daude. Helburu horretarako diseinatutako tresnetako bat Opera Flash-eko Flash Video Downloader luzapena da. Ikus dezagun nola instalatu eta gehigarri hau nola erabili.\nOpera Browser Problems: Lost Sound\nInterneten soinua arraroa zen aurretik, orain, seguruenik, inork ez du normal surfik egiten iruditzen zaigun hizlari edo aurikularrik gabe. Aldi berean, gaur egungo soinu eza nabigatzaileen arazoen seinale bihurtu da. Ikus dezagun Opera zer den soinua desagertu bada. Hardwarea eta sistemaren arazoak Hala ere, Opera soinuak galtzeak ez du nabigatzailean arazoak sortzen.\nOpera nabigatzailea: Yandex hasierako orria moduan ezartzeko\nEstatistiken arabera, Interneteko errusiar erabiltzaile gehienek sarritan bilaketa-kontsultak Yandex sistemara zuzentzen dute. Adierazle honen arabera, gure herrialdean munduko liderra gainditu du, Google. Hori dela eta, ez da harritzekoa gure herrikide askok Yandex gunea nabigatzailearen hasierako orrian ikusi nahi izatea.\nEzkutuko Opera Arakatzailearen ezarpenak\nNork ez du programaren ezkutuko funtzioak probatu nahi? Arakatu gabeko esplorazio ezaugarri berriak irekitzen dituzte, nahiz eta haien erabilera datu batzuk galtzea eta nabigatzailea galtzea eragin dezakeen ziurrenik. Ikus itzazu Opera nabigatzailearen ezkutuko ezarpenak.\nFlash Player-ek ez du Opera nabigatzailean funtzionatzen: arazoa konpontzeko 10 modu\nBerriki, Opera erabiltzaile gehiagok Flash Player pluginarekin lotutako arazoei buruz kexatzen hasi dira. Agian ziur aski, nabigatzaileak garatzaileek Flash Player-ekin erabiltzeari uko egitea nahi ez dutelako ondoriozta daiteke, nahiz eta gaur egun Flash Player-eko Opera orritik deskargatzeko sarbidea erabiltzaileei itxita egotea.\nOpera-ren luzapenekin lan egitea\nOpera nabigatzailea ezagutzen da, guneak ikusteko beste programa batzuekin alderatuta, funtzionaltasun oso aberatsagatik. Aplikazio honen ezaugarrien zerrenda handitzeko are gehiago, pluginak izan daitezke. Laguntzen bidez, programaren funtzionaltasuna zabaldu dezakezu testuarekin, audioarekin, bideoarekin lan egiteaz gain, datu pertsonalen segurtasunari eta sistema osotasunari buruzko arazoak konpontzeko ere.\nOpera nabigatzailea instalatzeko arazoak: arrazoiak eta irtenbideak\nBrowser Opera web oso nabigazio programa oso aurreratua da beti erabiltzaileekin oso ezaguna dena, batez ere gure herrialdean. Arakatzailea instalatzea oso erraza eta intuitiboa da. Baina batzuetan, hainbat arrazoirengatik, erabiltzaileak ez du programa hau instalatzen.\nInportatu laster-markak Opera arakatzailean\nArakatzailearen laster-markak zure web orriko gogokoenak eta garrantzitsuak atzitzeko modu erraz eta azkarrean erabiltzen dira. Baina badira beste nabigatzaileetatik edo beste ordenagailu batetik transferitu behar dituzun kasuetan. Sistema eragilea berriro instalatzen denean, erabiltzaile askok ez dute maiz bisitatutako baliabideen helbideak galdu nahi.\nOpera ez da Flash Player ikusten. Zer egin\nFlash Player ia ia ordenagailu guztietan instalatutako programa ezagunenetako bat da. Horrekin batera, animazio koloretsuak guneak ikus ditzakegu, musika entzun dezakegu online, bideoak ikustea, mini-jolasak. Baina sarritan agian ez du funtzionatzen, eta batez ere, askotan, erroreak Opera nabigatzailean gertatzen dira.\nOpera Opera laster-marketan gordetzea\nSarritan, Interneten edozein orri bisitatu ondoren, denbora pixka bat igaro ondoren berriro aztertu nahi dugu puntu jakin batzuk gogoratzeko edo informazioa eguneratu ez den jakiteko. Hala ere, orrialdeko helbidea berreskuratzeko memoria oso zaila da, eta bilatzaileak bilatzea ere ez da modurik onena.\nOpera Arakatzailea: Gorde Express panela\nNabigatzailearen adierazleen panela oso tresna erosoa da zure gogoko webguneetara azkar sartzeko. Hori dela eta, erabiltzaile batzuek beste ordenagailu batera transferitzeko edo nola berreskuratu ahal izateko sistema berreskuratu ahal izango dute sistema kraskatzen ondoren. Ikus ezazu nola gorde Opera beraren panela.\nAtzerriko guneak Errusierara itzultzea Opera nabigatzailean\nEz da sekretua Interneten etengabe globalizatzen ari dela. Ezagutza, informazio eta komunikazio berrien bila dabiltzan erabiltzaileek gero eta gehiago behartzen dituzte atzerriko guneak. Baina inork ez du atzerriko hizkuntzak nahikoa erraz jartzen mundu osoko webguneko kanpoko baliabideez aske izateko.\nOpera Arakatzailea: Web Arakatzailearen konfigurazioa\nErabiltzailearen beharren arabera, edozein programa egoki egokitzea lanaren abiadura nabarmen handitu eta manipulazioen eraginkortasuna areagotu dezake. Nabigatzaileek ez dute salbuespenik arau honi. Ikus ezazu nola behar bezala konfiguratu Opera nabigatzailea.\nOpera Browser Interface: Gaiak\nOpera nabigatzaileak interfaze diseinu nahiko aurkezgarria du. Hala ere, ez dago programaren diseinu estandararekin pozik ez dauden erabiltzaile kopuru handia. Sarritan, erabiltzaileak, beraz, beren banakotasuna adierazi nahi duelako edo ohiko web nabigatzaileak aspertuta egongo dira.\nJoan Opera arakatzailearen ezarpenetara\nNabigatzaile batekin etengabe lanean ari diren ia erabiltzaile guztiek bere ezarpenak sartu behar izan dituzte. Konfigurazio tresnak erabiliz, web nabigatzailearen lanean arazoak konpondu ahal izango dituzu, edo, besterik gabe, zure beharretara egokitu ahal izango duzu. Ikus dezagun Opera nabigatzailearen ezarpenetara nola joan.\nEguneratu Adobe Flash Player plugina Opera nabigatzailean\nWeb teknologiak ez dira gelditzen. Alderantziz, jauzi eta mugetatik garatzen dira. Beraz, oso litekeena da arakatzailearen osagaiak denbora luzez eguneratu ez badira, web orrietako edukia behar bezala bistaratuko du. Horrez gain, erasotzaileentzako hutsune nagusiak dira zaharkitutako pluginak eta gehigarriak. Denbora luzean ezaguna da guztiek.\nhttps://termotools.com eu.termotools.com © Opera 2019


Eskualde eraginkorra lortzeko, Txinzer eta ESI elkarrekin lanean ariko dira : Bidasoko Hitza\nEskualde eraginkorra lortzeko, Txinzer eta ESI elkarrekin lanean ariko dira\nIngurumenaren Nazioarteko Egunaren (hilak 15) harira, Txinzer-ek eta ESIk (Erakunde Sanitario Integratua) aukera paregabea ikusi dute herritarrak sentsibilizatu eta ingurumenaren zaintza denen ardura dela gogoratzeko.\nIngurumenaren Nazioarteko Egunaren (hilak 15) harira, Txinzer mankomunitateak eta Bidasoko ESIk (Erakunde Sanitario Integratua) aukera paregabea ikusi dute herritarrak sentsibilizatu eta ingurumenaren zaintza denen ardura dela gogoratzeko. Hala, mundu mailan erabiltzen hasi diren ‘Airearen kutsadurarik gabeko planeta baten alde’ mezua Bidasora ekarriko dute.\nJose Manuel L. de Guevara ESIko gerenteak gogorarazi du ingurumenarekin “konpromiso tinkoa” dutela eta azken urteotan langile guztien parte hartzeari esker, “hondakinen bereizketa eta baliabide naturalen erabilera egokian aurrera pausuak eman” dituztela. Txinzer-eko gerente Leire Zubiturrek berriz, eskualdeko bizi kalitatean hobetzen lagunduko duten gizarte eragileak identifikatzeko lan ildo berri bat martxan jarri dutela jakinarazi du.\nBi erakundeek kolaborazio prozesu bat martxan jarriko dutela diote, Bidasoko ESI gero eta eraginkorragoa izan dadin. Hasiera batean, Bidasoko Ospitaleko esparru ezberdinak aztertzeko diagnosia egin dute, ondoren bertan egiten den hondakinen kudeaketa ikertzeko. Elkarlan honi esker, ingurumen babes politika gaixoengana eramateko aukera izango dutela diote, horiei jokaera egokia izateko gonbita eginez. Amaitzeko, Zubiturrek nabarmendu du Txinzer-ek bide horretan jarraituko duela, “Bidasoaldea osatzen dugun pertsona guztiak aldaketaren eragile bihurtu arte”.


www.franckdolosor.com - Estitxu dokumentala\nEstitxu kantari zenaren aipamenek erreakzio soka luzea sortzen dute beti. 2018ko otsailean mende laurdena bete zen bere ahotsa betirako isildu zela. Halere, milaka euskaltzale eta musikazalek gogoan dute beti "Beskoitzeko errexiñola". 2017ko martxoaren 8an, Estitxu izena eman zioten Baionako karrika bati. Lapurdiko hiriburuko auzapez eta Iparraldeko elkargoaren presidenteak hamarnaka mezu jaso zituen orduan erabaki hori eskertzeko. Prentsan agertu ziren aipamenek ere sekulan ez bezalako eskertza jaso zuten. Seaskak Baionan duen kolegio berriari Estitxu izena eman diote. Bilbon ere karrika bat eskaini diote. Estitxuren aipamenak ustegabeak pizten ditu beti.\nZergatik? Estitxu hoberenetakoa izan baitzen eta oraindik bizirik baitago askoren bihotzean...Euskal kantu berriaren sortzaile eta kultura berpiztearen eragile nagusienetarik bat izan zen umore haundiko artista.\n"Eduki dugun abeslari onena eta osoena izan zen. Bazekien ahotsa nola erabili. Ahots sanoa zeukan inork ez bezala. Fintasun bat, ze gauza! Disfrutatzekoa!" Pello Zabala frantziskotarra eta musika aditua.\n"Maite nuen elkarrekin hasi baikinen eta izugarria baitzen. Euskal herriko ahots ederrenetakoa zen berea. Estilo oso pertsonala zuen, bizitasun bereziarekin. Hurbila, ahots eder bezain naturala. Roblestarrak familia eredugarria da"\nMaite Idirin, abeslaria\n"Egon den ahots galantenetarikoa izan zen Estitxurena, lirikoa. Bere diskoak gordetzen ditut. Bere hiletan egon nintzen Begoñan"\nGontzal Mendibil, abeslaria\n"Gutxik kantatzen zuten horren ondo! Ahots errekurtso guztiak zeuzkan eta lantzen zituen ondo aritzeko."\nAntton Valverde, abeslaria\n"Oso naturala zen, autentikoa, artifizio gutxikoa. Miresten nuen arriskatu baitzuen, horregatik jipoitu zuten. Familian denak egile eta sortzaileak dira, irudimen handikoak denak. Behin baino gehiagotan topo egin genuen kontzertuetan. "Agur Maria" bere kanturik ezaguna abestu izan dut nik ere bai"\nAmaia Zubiria, abeslaria\n"Oroitzapen berezia daukat hari esker hasi bainitzen Bilbon kantatzen hirurogeita hamarreko hamarkadaren bukaeran jaietan ospatzen ziren Estitxu gaualdietan. Hiru urtez jarraian elkarrekin joan ginen Bilbora"\nErramun Martikorena, abeslaria\n"Ahots desberdina zeukan, goxoa, oso berezia, ez arrunta. Bere kantuak asko erabili ditugu "Bakarrik" adibidez. Eragina izan zuen nire ibilbidean, gogoangarria zalantzarik gabe"\nXabier Saldias, abeslaria\n"Erreferentzia izango da beti. Antiguo auzoan gurasoek sortu zuten ikastolan bere abestiak entzunarazten zizkiguten. Preziorik ez daukan altxorra da. Baliteke eragina izatea gero nire ibilbidean. Oroitzapen oso onak dauzkat"\nMaria Eugenia Etxeberria, abeslaria\n"Ez genuen topo egin ni kantuan hasi baino lehen hil baitzen. Halere maite izan dut beti eta erreferentzia bat da. Roblestarrek jakin izan dituzte euskal herrialdeak lotzen"\nMikel Markez, abeslaria\n"Disko bat grabatu genuen elkarrekin. Kantari handia zen, hunkigarria, ahots benetan ederra. Artista bere familia osoa bezala. Irringarria zen ere eta lana beti umore onean egiten zen harekin!"\nMichel Ducau, musikaria\nGainerat, musika mundutik haratago ere aipamen bereziak jaso zituen Estitxuk. Henri eta Jean Grenet, aita semeak, Baionako alkate eta diputatu izandakoek asko estimatzen zuten eta zirujauak zirenez Estitxuren musika ezartzen zuten beti giro lasaia sortzeko ebakuntzak egiten zituztelarik Lapurdiko hiriburuko erietxeetan. Adiskidetasun handia izan zuen, halaber, Arrantzaleak gizon taldearekin eta gira bat eman zuten elkarrekin Ameriketako Estatu Batuetan.\nEstibaliz Robles Aranguiz, Beskoitzen (Lapurdi) sortu zen 1944ko ekainaren 6an, Normandiako desenbarkoaren egunean Munduko Bigarren Gerra garaian. Robles Aranguiz familian 11 haurrideen artean gazteena zen. Bilbon hil zen eritasun batengatik 48 urte besterik ez zituelarik.\nEstitxu kantari aintzindaria izan zen gitarrarekin bakarlari moduan kantatzen baitzuen euskaraz eta gaztelaniaz. Euskarazko sorkuntzak eta kanpoko obrak erdaraz edo euskaratuta musikatzen zituen.\nHirurogeiko hamarkadaren bukaeran hainbat musika lehiaketa irabazi zituen Bilbo eta Eibarren, adibidez. Ibilaldi oparoa egin zuen ere Venezuela eta Mexikon arrakasta handia lortuz bertako telebista eta kantaldietan. Frantziako telebista saio ospetsuenetan ere behin baino gehiagotan agertu zen euskaraz kantatuz.\nUrte batzuen isilaldiaren ondotik taulen gainerat itzultzea erabaki zuen eta kantaldia eskaini zuen Irunen 1993ko otsailean. Egun batzuen buruan Basurtuko erietxean hil zen gaixotasun larri eta luzeak jota.\nNahiz eta mende laurdena iragan den, Estitxu "bizirik" dago eta bada garaia zor zaion aitortza emateko, iruditan, solasean eta kantuz nola ez...\n2018an, "Estitxu" izena eman zieten Bilboko pasealeku bati eta Baionan Seaskako ikastolek duten institutuari. Euskalduna jauregia eta Arte Ederren museoa artean dagoen bidexkak Rafael Sanchez Maza izena zuen ordu arte, falangisten ereserkiaren idazlea izan zen. Seaskaren ikastegi guziek gizonen izenak zituzten ordu arte: Xalbador, Piarres Larzabal, Manex Erdozaintzi Etxart eta Bernat Etxepare.\nEstitxu dokumentala ikusteko:\nEstitxu eta "Kantatuz" kantaldiari buruzko erreportaiak ETB1n:


Euskararen Urtaroa : kolektiboko idazketa jokoa – Médiathèque d'Amikuze\nCommentaires fermés sur Euskararen Urtaroa : kolektiboko idazketa jokoa\nIrakurle eta menturaz idazle zira ? Amikuzeko, Donibane Garaziko eta irisarriko mediatekek, Euskararen Urtaroaren kari, idazketa joko bat proposatzen dizute.\nSurrealistek asmatu zuten « cadavre exquis » jokoan oinarrituz, pertsona ainitzek esaldi bat osatu behar dute, aitzinekoak zer idatzi duen jakin gabe.\nBeraz kahier handiak ezarriak izanen dira hiru mediateketan, Donapaulen, Donibane Garazin eta Irisarrin, zuen hitz eder, arin, zorrotz, bitxien errezibitzeko. Aitzinekoaren hitzak irakur, orria itzul, eta zuenak idatzi, ondokoarendako…\nHiru kahieretan, lehen esaldi bera, zuetako lehenak baizik ikusiko ez duena ! Bainan gero, hiru kahier, beraz menturaz hiru bide…\nHauen emaitza azaroaren 21an aurketua izanen da Irisarriko mediatekan, 19:00tan. Gurekin izanen dira, testu hauekin jostatzeko, Asisko eta Laure Gomez marrazkilariak eta Maindi Murua eta Maddalen Arzallus bertsolariak.\nBeraz zatozte mediatekara, justu hitz baten uzteko baldin bada ere, eta ondotik Irisarrira, ikusteko eta entzuteko zuen hitzak nola bukatu duen.


Eibar: Azitain baseliza - Guía de Ocio de Gipuzkoa - Gipuzkoako Aisialdi Gida\nEibar: Azitain baseliza\nOndare gehiago: Eibar\nTamainu naturaleko bizargabeko kristo baten taila mantentzen duelako ospetsua da.\nMaltzagara doan bidearen eskubitara dagoen “Azitaingo Andra-Mari” baselizan aurki daiteke XVII. Mendeko egile ezezaguna eta tamaina naturala duen tailagintza barroko hau.\nPuntu erdiko arku handi baten bitartez elizatarian sartzen gara. Elizpe hau 1764.urtean eraiki zen.\n1970.urtean egin zen berrikuntzan, balorerik ez zuten aldare zaharrak erretiratu egin ziren.Ustez XVII.mendekoa den “Ama Birjina Umearekin” irudi bat gordetzen da. Irudi hau, erretaula zentralaren erdian kokatuta zegoena da.\nBaseliza hau “Nuestra Señora del Palacio” izenarekin agertzen da 1556.ko dokumentu batean, eta 1571.ean “Nuestra Señora de Acitayn” izena aipatzen da.\nParrokia maila, 1963.etik du. 1989 eta 1991 urteren bitartean, berritua izan ziren egurrezko estruktura eta irudiak, Elizbarrutiak, Aldundiak eta Komunitateak babestuta. 1991ko ekainak 15-ean izan zen, Jose Maria Setien-ek, Donostiako Elizbarrutiko Gotzainak, berrinauguratuta.\n“Konbentzio Gerra” garaian eta baselizako elementu baliotsuak Frantses ejertzitoaren eskutik salbatzeko asmotan, beste toki seguruago batetara eramatea pentsatu zuten, baina Bergara parean, frantsesek bereganatu egin zituzten.\nAuzo-lagunek, Eibarreko parrokia urruti samar geratzen zitzaiela ikusita, 1814.urtean apaiz bat kontratatu zuten bertan Meza ospatzeko.\nJai eguna, abuztuaren 15ean ospatzen dute (Jasokundeko Andra Mari eguna)


Uhin elektromagnetikoei buruzko azterketa berria\nTeknologia berrien garapena eta osasunaren alorrean jarduten duten ikerlariak ez dira ados jarri telefono eramangarriei eta sor dezaketen arriskuei dagokienez. Berriki, lau aditu independentek nazioarteko ikerketa ugari bildu dituzte, irrati uhinek osasunean duten eragin kaltegarria aztertzeko. Ekimena, ingurumenaz eta ekologiaz kezkatzen diren erakunde frantziar batzuek bultza dute. Euren txostenean aipatzen denez, Â«telefono eramangarria maizegi erabiltzeak sor ditzake loak hartzeko arazoak, buruko minak eta portaera aldaketak. Hori laborategi guztietan froga daitekeen kontua da. Eta litekeena da, gaixotasun neurodegeneratiboen eta gonadetako (obario eta barrabilen) anomalien arriskua handitzeaÂ». Lau aditu hauek gaineratzen dutenez, Â«ondorio larriak eragingo dizkie telefono eramangarria batere neurririk gabe erabiltzen duteneiÂ». Arriskuari aurre egiteko bide bakarra Ã»ikerlarion hitzetanÃ» uhin elektromagnetikoen emisio neurria jaistea litzateke. Eta, hainbat estatuk egin duen bezala, metroko 0,6 volt-era murriztea proposatzen dute. Konparazio baterako, Frantziako metroko volt kopuruaren muga 41ekoa da, munduko altuenetako bat. Era berean, adituok gomendatzen dute komunikazioen iraupena mugatzea, dei bat eta bestearen artean ordubeteko tartea uztea eta sistematikoki belarrietako babesa erabiltzea. Azkenik, telefono eramangarrientzako antenetatik gutxienez 300 metrora bizitzea aipatzen du txostenak.\nBitamina ez da beti onuragarri\nSuedian egin berri duten ikerketa baten arabera, odolean A bitamina gehiegi izateak hezurrak hausteko arriskua handitzen du. Ikerketari jarraiki, aldaka da hausteko joera gehien duena.\nA bitamina modu naturalean esnekietan aurkitzen da, baina arreta berezia eskatzen dute azken urteetan sortu diren jaki osagarriek eta bitaminez aberastutako produktuek. Izan ere, honelako produktuak merkatuan horrenbeste ugaltzeaz bat, pentsamendu okerra zabaldu da elikaduraz arduratzen direnen artean. Alegia, bitamina gehiegi hartzeak onik ez, baina kalterik ere ezin duela egin. Ikerketek kontrakoa diote.\nMintegietako izokinen afera\nScience aldizkari amerikarrak urtarrilaren 9an argitaratutako artikuluak hautsak harrotu zituen. Haztegietako izokina osasunerako kaltegarria dela, minbizia sortzen duten agentez josita dagoela, toxikatuta dagoela eta antzeko esaldi kategorikoek alarma piztu zuten kontsumitzaileen artean. Egilea Faroe uharteetan hazten den izokinari buruz ari zen batik bat, eta hilean behin baino maizago ez kontsumitzea gomendatzen zuen.\nDosier honek erreakzio ugari piztu ditu Europako nahiz Amerikako zientzialarien eta osasun arloko agintarien artean. Frantziako, Erresuma Batuko eta AEBetako elikadura eta osasunerako erakundeek zalantzan ipini dute kazetari-lana. Irizpide eta neurri desberdinak erabiltzen dituzte, eta datuekin ados badaude ere, datuok interpretatzeko moduak ipintzen ditu sokaren mutur banatan.\nDosierraren arabera izokin hauen bidez dioxina bezalako elementu poluitzaileak ipintzen ditugu gure plateretan eta ikerlariek oraindik ez diote horri behar bezala erantzun. Dioxina basoetako suteetan, erupzio bolkanikoetan eta hondakinak erretzean sortzen den molekula da. Airera zabaltzen da lehendabizi, lurreko elementuetara pasatzen da gero eta azkenik uretara heltzen da. Elikadura kateako maila guztietara barreiatzeko ahalmena du, planktonetik hasi eta arrain haragijaleetaraino, eta koipeetan erantsita gelditzen da. Gauza bera gertatzen da Poliklorobifenilarekin (PCB). Elementu poluitzaile hauek industrian erabili ziren 1970eko hamarkada bitartean. Egun debekatuta daude, baina presente beti. Antza denez, Europan onartutako maximoa baino baxuago zen izokin hauen poluitzaile kopurua.


155. zk., 2020ko abuztuaren 10a, astelehena\nPDF (356 KB - 14 orri.)\nEmakunde-Emakumearen Euskal Erakundeko zuzendariaren 2019ko abenduaren 4ko Ebazpenaren bidez, 2020. urteko deialdia egin zen, hain zuzen ere elkartegintza sustatzeko eta emakumeek Euskal Autonomia Erkidegoko esparru guztietan parte har dezaten bultzatzeko dirulaguntzak emateko –orotara 376.000 euro–.\n2019ko abenduaren 4ko Ebazpenaren 12. artikuluan ezartzen denez, eskabideak Emakunde-Emakumearen Euskal Erakundeko zuzendariak ebatziko ditu, horretarako izendatutako Hautaketa Batzordeak proposatuta, eta ebazpena Euskal Herriko Agintaritzaren Aldizkarian argitaratuko da.\nEbazpen horren 14. artikuluan xedatutakoarekin bat etorriz, dirulaguntza onartu ostean, emandako zenbatekoaren % 75a ordainduko da; bigarren ordainketa (gainerako % 25a), berriz, sortutako gastu guztiak 2020ko martxoaren 1a baino lehen justifikatu ondoren.\nAdierazitakoagatik, eta Hautaketa Batzordeak 2020ko maiatzaren 27ko aktan (uztailaren 13ko aktan zuzenduta) egindako proposamena aintzat hartuta, honako hau\nLehenengoa.– I. eranskinean zerrendatuta dauden elkarte, federazio eta fundazioei dirulaguntzak ematea: orotara hirurehun eta hirurogeita hamasei mila (376.000) euro. Bakoitzari emandako zenbateko zehatza ere jasotzen da I. eranskinean.\nBigarrena.– II. eranskinean agertzen diren elkarteei laguntzak ukatzea, adierazten diren arrazoiengatik.\nHirugarrena.– Ebazpen hau Eusko Jaurlaritzaren egoitza elektronikoaren iragarki-taulan eta Euskal Herriko Agintaritzaren Aldizkarian argitaratu dadila agintzea.\nLaugarrena.– Ebazpen honek amaiera ematen dio administrazio-bideari, eta, beronen aurka, interesdunek aukerako berraztertze-errekurtsoa aurkez diezaiokete Emakunde-Emakumearen Euskal Erakundeko zuzendariari, hilabeteko epean, ebazpena jakinarazi eta biharamunetik aurrera; bestela, administrazioarekiko auzi-errekurtsoa aurkez dezakete zuzenean, dagokion Administrazioarekiko Auzien Epaitegian, hilabete biko epean, ebazpena jaso eta biharamunetik aurrera.


Frantziako Iraultzaren hasiera.\nMaiatzean, Estatu orokorrak Versaillesen bildu ziren eta kexa-koadernoak idatzi zituzten, bakoitzak bere aldarrikapenekin. .\nHirugarren estatuko ordezkariek asanblea nazionala izena hartu zuten, haiek zirela Frantziako benetako ordezkariak. Jeu de paume aretoan zin egin zuten elkarrekin jarraituko zutela Frantziako konstituzioa idatzi arte.\nPeriod: Jul 14, 1789 to Dec 10, 1791\nParisen, herritarrek Bastillari eraso zioten,Erdi aroko gotorleku hura absolutismoaren ikurra baitzen.\nLanda eremuetan, nekazariek nobleen gazteluei eraso.\nAsanblearen erabakiak:-Eskubide feudalak abolitu,\n-Gizakiaren eta Herritarren Eskubideen Adierazpena\nAbsolutismoaren amaiera izan zen eta iraultza liberalaren garaipena.\nKonstituzioa aldarrikatu zen:-Subiranotasun nazionala.\nPeriod: Oct 9, 1791 to Dec 10, 1792\nHauteskundeak egin eta gero asanblea legefilea eratu zen. Paristarrek erregeari egotzi zioten lehen porrotaren errua. Tuilerietako jauregia eraso zuten eta monarka kargutik kendu eta asanbleak hartu zuen boterea.\nPeriod: Dec 9, 1792 to Jan 21, 1793\nMatxinadaren ostean hauteskundeak egin ziren Asanblea eratzeko eta izena aldatzeko. Monarkia abolitu ondoren errepublika aldarrikatu zuten.\n-Girondinoak: Talde indartsuena eta errepublikano moderatuak\n-Jakobinoak (menditarrak):Errepublikano erradikalak.\nLuis XVI auzipetu eta exekutatu gillotinaz traizioz akusaturik.\nEuropako potentziek gerra deklaratu eta lehen koalizioa eratu. La Vendee zonaldean altxamendu monarkiko eta ultrakatolikoa sortu zen.\nPeriod: Dec 9, 1793 to Dec 10, 1794\nIraultza arriskuan zelakoan Sans Culote izeneko gizarte taldeak estatu-kolpe bat eman zuen Girondinoen aurka.\nMenditarrek boterea lortu zuten eta Robespierre beronen buruzagia.\n1793an konstituzio demokaritokoa onartu zuten. Robespierre diktadura batera jo zuen.\nEdonor auzipetu zitekeen eta gillotinatu.\nSalgaien prezio maximoak ezarri, soldatak mugatu eta egutegi berria.\nRobespierre herritarren babesa galtzen hasi zenapurka-apurka. Robepierre boteretik kendu zuten iraulyzaile moderatuek.\nDIREKTORIA ETA IRAULTZAREN AMAIERA\nGobernu moderatua:-Nazioaren subiranotasuna\n-Botere banaketa:Legegilea, betearazlea\nArazoak egon ziren berdinen konspirazioarekin eta erregezaleekin. Batzuk gobernua bota nahi zuten eta besteak borboien dinastia berrezarri.\nNapoleon Bonaparte ospea hartu zuen borboien matxinada zapalduz. 1796an lehen koalizioa garaitu zuen Italian eta 1799 bigarren oalizioa mende hartu zuen.\nBoterea Brumaireko estatu kolpetik lortu zuen burgesiaren laguntzaz eta kontsulatua ezarri zen.\nErregimen pertsonalista zen. Napoleonek botere guztia bereganatu zuen eta horren erakusgarri izan zen VIII.urteko konstituzioa. 1799an lehen kontsul izendatu zen eta 1802an biziarteko kontsul.\nNapoleon agintean hainbat neurri hartu ziren; kodea zibila idatzi zen, Frantziako bankua sortu zen eta Elizarekiko harremanak erregulatu ziren Vaticanoarekiko konkordatua sinatuta.\nDec 13, 1804\nNapoleonek enperadore izendatu zuen bere burua, eta etengabe aritu zen gerran. Itsasoan, Britaniarren aurka galdu zuen Trafalgar. Kontinentean, Austerlitz eta Jena lortu zituen.\nBloke kontinentala ezarri zuen: Britaniarrak ezin zuten salerosketarik egin kontinentearekin, Portugalek ez zuen onartu eta Frantziak penintsula guztia okupatu zuen eta errusiak ere ez zuen onartu eta inbasioari ekin zion.\nNapoleonek ezin ian zuen errusia inbaditu. Azkenean uko egin zion botereari.\nNapoleon garaitu zutenetik aurrerako erreakzio aldia da.\nEzaugarriak: Legitimismo monarkikoa, bakeri eusteko, horrela Antzinako Erregimeneko errege legitimoek boterea berreskuratuz. Nazioarteko erantzukizuna, potentzia handiei aitortu zitzien beste lurralde batzuetan esku-hartzeko. Biltzar-sistema, potentzia handien arteko biltzarrak egin ziren nazioarteko arazoak konpontzeko.\nPeriod: Dec 13, 1814 to Dec 14, 1815\nVienako biltzarrean bildu ziren Europako potentzia nagusiak, Metternich buruzagi zutela, bake iraunkorra bermatzeko eta iraultza gehiago ez gertatzeko.\nEuropako mapa berrantolatu zen: Frantziak atzera egin zuen, Iraultzren aurreko mugetara. Estatu-tapoiak sortu ziren frantziaren inguruan. Errusiak, Austriak eta Prusiak modu orekatuan banatu zituzten lurraldeak.\nPeriod: May 21, 1815 to Aug 22, 1862\nAlemaniar lurraldeak 39 estatu banatuta zeuden 1815ean,Vienako biltzarrak estatu horiek guztiak bildu eta GERMANIAR KONFEDERAZIOA eratu zuen.\nPrusiak etsatu haien aduana-batasuna antolatu zuen 1834an.\nNazionalismoaren aurrerakada ageriko egin zen 1484ko Irauktzan\nIRAULTZAREN AURKAKO NAZIOARTEKO ALIANTZA\nEuropako potentziek zenbait aliantza egin zituzten.\n-Aliantza-santua: Errusiak, Prusiak eta Austriak osatzen zuten. Ideologia antiliberala eta errege-erreginen boterea jainkoarengandik etorria. Absolutismoa babestea behar en lekua, xedea.\n-Aliantza-laukoitza: Erresuma Batuak, Austriak, Prusiak, Errusiak eta Frantziak osatu zuten aliantza boskoitza. Izaera militarra zen eta helburua, Luis XVIIIa Frantziako tronuan mantentzeko Vienako Biltzarrean adostutako ordenari eusteko.\n-Sentimendu nazionalisten sendotzea: Napoleonen inbasioek nazio bateko kide izateko sentimendua areagotu zuten. Vienako biltzarrak ez zuen kontuan izan kultura eta hizkuntza komunak mapa egiteko orduan. Zenbait herrik indpendntzia aldarrikatu zuten.\n-Liberalismoaren defentsa: Doktrina politiko bat da eta ezaugarriak; absolutismoa ukatzen du, Frantziako Iraultzako eskubideak eta askatasunak berreskuratzea, Konstituzioak subiranotasun nazionala eta norbanakoen askatasuna jaso behar ditu.\nPeriod: Dec 13, 1820 to Dec 14, 1830\n-Lehen iraultza bolada: Espainia eta Grezia.\n-Bigarren iraultza bolada: Frantzia, Belgika, Polonia eta Italia.\nXIX.mendean nazio hitzakndimentsio politikoa hartu zuen, eta hala sortu zen IDEOLOGIA NAZIONALISTA.\nBi mota egon ziren: Batzuk nazionalismo sakabanatzaileak izan ziren eta inperio handietan bildutako nazioen independentzia aldarrikatzen zuten. Eta beste batzuk nazionalismo bateratzaileak izan ziren , hala nola Italiakoak eta Alemaniakoak, eta banatutako herrien bateratzea bultzartu zuten.\nPeriod: Feb 19, 1848 to Dec 20, 1852\n1848ko iraultzek herrialdew askotan izan zuten eragina.Herrri klaseen eskaera sozialak eta alderdi demokratikoa ziren bere arrazoiak. Egoera Frantzin lehertu zen.\nPeriod: Dec 19, 1859 to Dec 20, 1870\nApeninoetako penintsula zenbait estatutan banatuta zegoen, eta batzuk gainera atzerritarren mende zeuden hala nola Lonbardia-Venetoko Erresuma. Bazituzten, ordea, hizkuntza eta historia komun bat, eta horrek sorrarazi zuen Italiarren batasun-sentimendua.\nPeriod: Dec 21, 1864 to Dec 22, 1871\nLehen etapa (1864): Prusiak Danimarken agintepean zeuden.\nBigarren etapa(1866-1869): Prusiak aurre egin zion beste alemaniar estatu nagusiari,Austriari.\nHirugarren-etapaq: (1870-1871): Bismarckek aliantza militar bat sinatu zuen hegoaldeko estatu alemaniarrekin.\nFrantziako aurkako gerra leherrarazi zuen.


Bertan zaude: » Hasiera » Zer ikusi Estella-Lizarran » Estekak\nZer ikusi Estella-Lizarran\nElgacenako judutegia Zalatambor eta Belmecher gazteluen babesean zegoen, edertasun handiko ingurune batean, Ega ibaiaren bihurguneek eta Montejurra, Peñaguda, Santa Barbara, Belastegi eta Gazteluetako Gurutzea gainek mugatua dagoela.\nGaur egun, Elgacena kaleak oroitarazten du Lizarrako lehenbiziko juduen auzoak izan zuen izena. 1135. urterako judutegia jada abandonaturik zegoen, eta Iruñeko errege Gartzia Ramirez Berrezarleak leku hori dohaintzan eman zien Lizarrako baroiei. 1145ean Koroak sinagoga zaharra Iruñeko apezpikuari eman zion Dona Mariari eta Santu Guztiei eskainitako eliza eraiki zezan. Gaur egun Gaztelubarrengo Dona Maria eliza da.\nJuduen komunitateak Elgacenako judutegi zaharra XII. mendeko lehenbiziko erdi aldean abandonatu zuen eta muinoaren beste aldean kokatu zen, non, XIII. mendeko azken laurdenean Belmecher gaztelua eraikiko baitzen. Judutegi Berria harresi batek mugatzen zuen Eki, Hego eta Mendebaldeko aldeetan, non Belmecher gazteluko harresiekin topo egiten baitzuen. Ipar aldetik, judutegia Santo Domingo komentuko baratzeen ondoan zegoen.\nJudutegiak bazituen, herritarren etxebizitzez gain, judutegi guztiek zituzten instalazioak, hau da: labea, harategia, bainuak, errota, tindategi bat eta olio-errota bat. Beste edozein judutegik bezala, sinagoga ere eduki behar zuen, eta eraikin horrek dituen eratxikitako instalazio guztiak. Eraikin horietako bakar bat ere ez da gaur egun aurkitu. Bai dorre baten aztarnak gorde direla, babeserako bi gezileiho daukana, eta dorrearen ondoan ate bat irekitzen da judutegian sartzeko. Auzo horren barnean egin diren arkeologia-indusketek ahalbidetu dute aipatu judutegian erabiltzen ziren eraikitzeko materialak berreskuratzea. Hortik ondorioztatu daiteke hiri-trazadura mendi-hegalari egokitzen zela, etxebizitzak lerro paraleloetan eta terrazen gainean kokatuta zeudelarik.\n- BAR MUNDO / Rúa kalea, 6.\nEstella-Lizarrako judutegietako leku nabarmenak\n- Gaztelubarrengo Dona Maria eliza, sinagoga zaharra\n- Juduen etxeetako indusketak\n- Santo Domingo komentua\n- Hilobi Santuaren eliza\n- Judutegi berriko harresia\nAntzinako justizia jauregia\nNafarroako judu hirugarren auzorik garrantzitsuena


Mari Karmen Arregi: "Egoera honetan ikusi dugu herri txikietan bizi gaitezkeela" - Urola Kostako Hitza : Urola Kostako Hitza\nDuela bost urtetik da Aizarnazabalgo alkate EH Bilduko Mari Karmen Arregi (Zestoa, 1968). Ez zaio sekula aurtengoa bezalako urte berezirik egokitu. Osasun krisiak herrian nola eragin duen azaldu du.\nZer balorazio egiten duzu agintaldiko lehen urteaz?\nEgoera berezia da. Poliki hasi genuen agintaldia, oso ondo hasi ginen talde lanean, eta udan ere martxa polita hartu genuen. Aurrekontuak-eta aurrera eraman genituen, eta aurten gauzatu nahi genituen zenbait proiektu genituen esku artean. Dena dela, koronabirusa etorri zaigu eta asmo denak hor gelditu dira. Bestela esango nuke ondo gindoazela; koronabirusa etorri ez balitz, uste dut balorazioa positiboa izango litzatekeela.\nAizarnazabalen, guztira hiru kutsatu zenbatu dituzte pandemia hasi zenetik. Alde horretatik ondo, ezta?\nEgia esan, ez da datu txarra; gainera, ez dugu heriotzarik izan. Hala ere, herri txikia izanik, jendea pixka bat aztoratuta ibili da, positibo horiek zein ote ziren galdezka. Hemen denok ezagutzen dugu elkar, bai onerako, bai txarrerako. Guk jakin dugu zein izan diren positiboak, baina datuen babesagatik, ezin da eman inolako informaziorik. Hala eta guztiz ere, jendeak jakin egin du zein ziren; nik ez dakit nola egiten duten, baina… Jendea dezente aztoratuta ibili da. Funtsean, beldurrak eragiten du hori.\nZein da udalaren egoera?\nEz daukagu egoera txarra. Lehengo urtean superabita izan genuen, eta batzordeetan onartuta dauden proiektu batzuk aurrera eramango ditugu. Baina aurrerantzean ez dakit nola izango garen; berriro aztertu beharko ditugu aurrekontu guztiak. Izan ere, aldundiak esan digu foru funtsetik %20 gutxiago jasoko dugula, eta gurea bezalako herri txiki batentzat hori kolpe handia da. Herri txikietan laguntza horietatik egiten ditugu gauza asko, bestelako sarrera asko ez dauzkagulako. Dagoeneko esan digute laguntza batzuk ez dizkigutela emango, eta horrekin ea zer egiteko moduan garen. Momentuz, ez gaude gaizki, baina uste dut etorriko zaigula hemendik urtebetera edo gehiagora zenbait proiektu aurrera ezin eramana edo beste neurri batzuk hartu beharra.\nHiri Antolamenduko Plan Orokorrarekin jarraitzea zen udalak agintaldi honetarako zuen helburu nagusietako bat.\nPixka bat kostatu zaigu, baina lortu dugu hori aurrera eramatea. Apirilean argitaratu zen plana Gipuzkoako Aldizkari Ofizialean, eta dagoeneko martxan dago. Izan ditugu zenbait arazo: besteak beste, gure herrian, ur zikinak ibaira botatzen ditugu, eta horretan lana daukagu egiteko. Konpromiso batzuk hartu ditugu: urte batzuk barru egiteko lanak zehaztu ditugu.\nEtxebizitzaren arazoari irtenbidea ematea nahi zenuela aipatu zenuen kargua hartu aurretik. Zein da arazoa?\nAizarnazabalgo arazoa da ez dagoela alokatzeko etxebizitzarik. Libre dauden etxeak familiabakarrekoak dira edo saldu egin nahi dituzte, eta bertako gazteentzako eta jende xumearentzako ez dago etxerik. Gure nahia da etxebizitzak egitea eta bertako jendea bertan gelditzea. Pare bat proiektu badauzkagu mahai gainean, eta plan orokorra onartu denez, aurrera egiteko modua izango dugu. Plana onartzen ez bazen, ezin genuen baimenik eman etxebizitzak egiteko.\nEskualdeko herrien artean, langabezia tasa altuena duena da Aizarnazabal. %13,4ko langabezia tasa izan du apirilean, eta urtarriletik, 3,8 puntu hazi da. Datu horien zer irakurketa egiten duzu?\nIkusten dugu koronabirusak eragina izan duela langabezia tasan, baina geure artean baditugu kezkak. Izan ere, ez dugu ikusten oso garbi nondik datozen datu horiek. Jakin nahiko genuke zer profiletako jendea den langabezian dagoena; hori aztertzen ari gara. Kontua da udalak urtero hiru lanpostu —garbitzaile bat eta brigadako bi — ateratzen dituela eta jendea bilatu ezinik ibiltzen garela. Horregatik, datuek pixka bat harrituta uzten gaituzte. Baina garbi dago egin behar dugula lanketa bat, azterketa serio bat, eta ea nola ematen diogun kontu horri buelta.\nLarrialdi egoeran, zer neurri ekonomiko hartu ditu udalak?\nGuk ez dugu diru partida bat jarri jendeari laguntzeko, Aizarnazabalen oso familia desberdinak daudelako eta haien beharrak ere ezberdinak direlako. Horregatik, erabaki dugu gugana jo ahala laguntzea herritarrei. Eskaerak jaso ostean, familia bakoitza zer egoeratan dagoen eta zer behar dituen aztertuko dugu. Iruditzen zaigu gure herrian hobe dela horrela jokatzea dirulaguntza lerro bat sortzea baino; zuzeneko laguntzari eman diogu garrantzia. Familia bat edo beste etorri da laguntza eske.\nNahiko iluna. Laguntza gutxiago jasoko ditugunez, Aizarnazabal bezalako herri batek proiektu asko ezingo ditu egin. Orain arte, urtero egin dugu zerbait, eta hori ezingo da horrela izan aurrerantzean. Ondo aztertu beharko dugu zer egin eta zer ez, diru aldetik ez garelako oso ondo egongo. Gainera, egoera okertzen joango dela uste dut; oraindik esan daiteke aparretan gaudela. Osasun aldetik gogorra izan da krisia, baina krisi ekonomikoa oraindik ez da asko nabaritu. Antzeman da, baina iruditzen zaigu aurrerantzean gehiago nabarituko dela.\nEzohiko egoera honetan, hainbat abantaila izan duzue Aizarnazabalen. Besteak beste, gune berdez inguratuta zaudete, beste herrietan baino lehen kendu dizkizuete ordutegiak… Zer moduz joan da konfinamendua?\nUste dut herritarrek nahiko ondo bete dutela konfinamendua. Beti izaten da norbait normaletik kanpo ibiltzen dena, baina hori denean izaten da. Bi hilabete hauek gogorrak izan dira, urduritasuna eta ezohiko egoera pilatu zaizkigulako. Baina uste dut toki ederrean bizi garela: berdeguneak ditugu inguruan, eta lasaitasuna da nagusi. Uste dut ondo joan dela itxialdia, eta zoriondu egingo nituzke herritarrak. Haiei esango nieke jarritako neurriak nahiko ondo bete dituztela, eta horrela jarraitu behar dugula.\nHerri txikiei balioa emateko balioko al du koronabirusak eragindako krisialdiak?\nUste dut baietz; nik behintzat, ematen diet balioa. Egoera honetan ikusi dugu herri txikietan beharrezko zerbitzuak badaudela eta bizi gaitezkeela. Denda, farmazia eta okindegia baditugu hemen. Gainera, mendiz inguratuta gaude, eta bake handia dugu. Askotan ez dugu baloratzen etxean daukaguna, eta horri garrantzia eman behar diogu. Ikasi egin behar da horretan ere.\nAmaitu dira Urola Kostako alkateen elkarrizketak\nUdaletako ordezkariek kargua hartu zutela urtebete bete dela eta, eskualdeko alkate guztiei egin die elkarrizketarako proposamena Urola Kostako Hitzak. Aizarnazabalgo, Azpeitiko, Errezilgo, Getariako, Orioko, Zestoako eta Zumaiako alkateen elkarrizketak argitaratu ditu hedabide honek azken asteotan; gaurkoa da horietan azkena. Bestalde, Aiako, Beizamako, Azkoitiko eta Zarauzko alkateek nahiago izan dute elkarrizketarik ez ematea. Horrenbestez, amaitu da alkateen elkarrizketekin hedabide honek osatu duen seriea.


SARI BIKOITZA GETXO RUGBY TALDE INKLUSIBOARENTZAT – Getxo Rugby\nSARI BIKOITZA GETXO RUGBY TALDE INKLUSIBOARENTZAT\nAzkenean Bultza Liga hasiko da Euskadiko errugbi federazioak jokalari guztiek federatuak izanik.\nEl Fango izango da ligako 4 kideen lehen egoitza: Universitario Bilbao – Hernani (13h) eta Getxo Rugby – Gaztedi (14: 30h).\nErrugbi inklusiboaren proiektuak, Aitor Arri taldeko arduraduna buru duela, Kiroleko Balioen III. Deustu Saria jaso du.\nGetxo Rugbyko talde inklusiboa zorioneko dago. Lehenik eta behin, Euskadiko Errugbi Federazioak babestutako liga batean federatuta parte hartzeko saria izango duelako. Eta bigarrenik, 2016an Aitor Arrik hasitako proiektua, 2021-22an Bultza Liga dena, Kiroleko Balioen III. Deustu Saria jasoko duelako azaroaren 18an.\nLarunbat honetan, azaroak 13, egun historikoa izango da euskal errugbiarentzat eta baita estatu mailan ere. Getxo Rugby ekimen aitzindari honetan Bultza Ligako beste 3 kideekin batera estreinatuko da: Hernani, Gaztedi eta Universitario Bilbao. Egia bihurtutako amets honen lehen partida aurkezpen ofizialaren ondoren izango da, zelaiko lokalen eta gipuzkoarren artean (13h). Getxok Gaztediren aurka jokatuko du (14:30h), gizonezkoen senior taldeak bezala Faduran larunbat honetan bertan (16h).\n6 urtez jende askok lan handia egin ondoren, Harresiak Apurtuz bezalako partidak eta txapelketak jokatuz errugbi inklusiboa errealitate bihurtu da liga federatu batean. 6 asteburutan zehar jokatuko da. Lehenengo eta azken jardunaldietan lau klubak egoitza berean bilduko dira eta zelai berean jokatuko dute. Lehiaketaren arau nagusiak dira ez dela emaitzarik izango, ezta sailkapenik eta amaierarik ere.\nLau taldeen arteko lehiaketa sistema bi itzulira izango da, denak denen aurka. Bi denbora egongo dira, lehena 30 minutukoa eta aldaketak libreak izango dira. Bigarrenaren iraupena arbitroen eta taldeetako arduradunen artean adostuko da, partida nola doan kontuan hartuta. Meleak hitzartuko dira, talonatzailea eskarmentu handiko pertsona izango da eta 5 neurriko baloi batekin jokatuko da. Ez da onartuko contra rück ‘a, eta alboko sakeetan ez da borrokarik onartuko aireko fasean (jasogailuak eskarmentu handiko pertsonak izan beharko dira). Plakajeetan, jokalariari plakatuta lurrera lagundu beharko zaio. Plakajeak gerritik behera baino ez dira izango.\nHorrela, Euskadiko Federazioak urrats sendoz markatzen ditu gure kirolaren printzipioak, hala nola inklusioa, diziplina eta iraunkortasuna, besteak beste, errugbia era guztietako pertsonek joka dezaketen kirola egiten baitute. Eta halaxe erakusten du Bultza Ligaren lehen edizioak, nahiz eta 2016an jaiotako proiektua izan. Aitor Arri, Adingabeen Etxeetako Gizarte Hezitzaile eta Getxo Rugbyko arduradunak, bere bi pasioak (mundu inklusiboa eta obala) batu zituenean sortu zen gizarteratze-graduaren amaierako proiektu batetik.\nAitor Arrik bikain hitz egiten du bere taldeaz eta errugbi inklusiborako hain garrantzitsua den pauso honetaz. “Desgaitasun intelektuala duten 11 neska-mutil eta 13 bideratzaile ditugu. Hauek haurrak entrenatzen eta jolasten laguntzen dute, arauak irakasten dizkiete, partidak dinamizatzen dituzte, jokoa errazten diete. Hamabost inklusibo hamabosten aurka jarriko bagenitu, desastrea litzateke. Horrela, ondo pasatzen dute, desgaitasuna duten eta desgaitasunik ez duten pertsonak elkartuz. Asteazkenetan entrenatzen gara, eta jende guztia oso konprometituta dago taldearekin. Gainera, oso ondo integratu dira klubean. Batzuek Eskola osatzen dute, lehen taldeko entrenatzaileari entrenatzeko materiala jartzen laguntzen diote, beste talde batzuetan laguntzen dute, klubeko partidetara jaisten dira, mundu guztiak ezagutzen ditu” arduradunak azaldu duenez.\nArrirentzat oso esperientzia polita izaten ari da, Bultza Liga nola sortu den ikusteaz gain, beste euskal taldeen aurkako lagunarteko partidetatik eta txapelketetatik, “Cullera eta Madrileko taldeekin ere jokatu dugulako. Urtero jende berria etortzen zaigu, bai jokalariak, bai bideratzaileak. Egia esan, estatu mailan ez dago ligarik. Bultzada izugarria izango da mundu inklusiboarentzat. Aitzindariak izango gara”.\nKIROLEKO BALIOAK DEUSTU SARIA\nAitor Arriren hitz horiengatik uler daiteke Deustuko Unibertsitateak Bultza Liga saritzea erabaki duela Kiroleko Balioen Deustu Sariaren 3. edizioan. Sari horiek publikoki aitortzen dituzte kirola eginez giza balio unibertsalak defendatu eta sustatzeko bereziki garrantzitsuak izan diren pertsona, erakunde edo ekimenak.\nInklusioarekin, berdintasunarekin, ahaleginarekin eta tinkotasunarekin lotutako balioak oinarri hartuta, Mariasun Quiñones, Mikel Oyarzabal eta Euskadiko Errugbi Federazioa izango dira sarituak. Unibertsitateko ikasketak eta futbola gainditu eta uztartzeko erronkaren aurrean egindako ahaleginagatik eta tinkotasunagatik aitortuko dituzte eliteko bi kirolariak. Eta Federazioak errugbi inklusiboko proiektuarengatik, eta honen izenean jasoko du Aitor Arri saria, Getxo Rugby taldeko arduraduna. Ekitaldia azaroaren 18an izango da Donostian, eta bertan izango dira, besteak beste, Eneko Goia Donostiako alkatea eta José Mª Guibert Deustuko Unibertsitateko errektorea.\nTags: Aitor ArriEuskadi Errugbi FederazioaGaztediHernanisariaUniversidad de DeustoUniversitario Bilbao